Liken kirjakatalogi 2012 by Like Kustannus - issuu\nLIKEN KIRJAT 2012\nOTA MUKAAN ILMAINEN 25-VUOTISKIRJAKATALOGI\nSISÄLLYS KOTIMAINEN kaunokirjallisuus Riikka Alaharja • MAIHINNOUSU .............................. 4 Jaska Filppula • VIERASLISTA ...................................... 5 Marco Kosonen • RAVINTOLA LOPPU . ..................... 6 Pelle Miljoona • PUERTO GALERA ............................. 7 Sofi Oksanen • KUN KYYHKYSET KATOSIVAT . ... 8–9 J. Pekka Mäkelä • Muurahaispuu . ....................... 10 Mika Pekkola • Aamun kirkastus........................ 10 Jukka Pakkanen • 50-luvun sanakirja ............... 11 Raija-Sinikka Rantala • Miekkatanssi ................... 12 Markku Rönkkö • Metsänpoika ........................... 12 Simo Ralli • UURNA . .................................................. 13 Marja Björk • Prole . ................................................. 14 Jaakko Ilkka Virtanen • Makula – Tarkan näkemisen alue ............................................. 15 Antero Viinikainen • Pentti saarikosken toinen tuleminen .............................................. 15 Jouni Hynynen • KARJALAINEN RULETTI .............. 16\nSCIFI JA FANTASIA Alastair Reynolds • Muistoissa sininen maa ... 28 Dan Simmons • Flashback . ................................... 28 Steph Swainston • Uusi maailma .......................... 29 Liz Williams • Aavekauppiaan tytär................. 29\nSuomennettu kaunokirjallisuus Chuck Palahniuk • KIROTTU ..................................... 17 Virginie Despentes • Maailmanlopun tyttö ......................................................................... 17 Jan Guillou • SILLANRAKENTAJAT .......................... 18 Karl Ove Knausgård • TAISTELUNI. Toinen kirja ........................................................... 19 Jonas T. Bengtsson • OLIPA KERRAN ........................ 20 Beate Grimsrud • Hullu vapaana . ....................... 20 Hans Keilson • Vastustajan kuolema .............. 21 Simon Lelic • Laitos .................................................. 21\nKÄÄNTÖPIIRI Leymah Gbowee • Mighty be our powers ....... 35 Carmen Aguirre • Kiihkeä maa – Nuoruuteni vastarintaliikkeessä.......................................... 35\nRIKOS KANNATTAA Kjell Ola Dahl • HyiSEEN VETEEN . ......................... 22 M. J. McGrath • Jään muisti . ................................. 22 Denise Mina • Ampiaiskesä .................................... 23 Elizabeth Hand • PIMEÄÄ KOHTI . ........................... 23 Marie Hermanson • Laakso ..................................... 24 Inger Frimansson • Kylmä maa .............................. 24 Hannu Vuorio • ISÄN poika ..................................... 25 Risto Juhani • Ei tikkua ristiin ............................ 25 Tuomas Lius & Kimmo Puustinen • KEISARi ........... 26 Don Winslow • SYMPATIAA PAHOLAISELLE.......... 27\nSARJAKUVAT Alison Bechdel • Äideistä parhain ...................... 30 Maria Björklund • Planeetta Z . ............................ 31 Paula Noronen & Annukka Leppänen • Pirjo ja kaveri II .................................................... 31 Chester Brown • ED – Iloinen klovni . ............... 32 Javier de Isusi • Maattomien mailla ................. 32 Juho Juntunen • Vain muutaman donitsin tähden ................................................. 33 Black Peider • URA . ..................................................... 33 Pentti Otsamo • Kahvitauko ................................. 34 Craig Thompson • Habibi ......................................... 34\nTIETO Janne Flinkkilä • RAutaiset rakastajat – Matka erika eiffelin maailmaan ............................... 36 Jouni Hokkanen • Lävistetyt................................. 36 Joan Didion • Iltojen sinessä ............................... 37 Kaija Juurikkala & Janne Ruokonen • Askeleita – intuition mestarikurssi......................... 37 Terry Eagleton • Miksi Marx oli oikeassa......... 38 Jussi Perälä • Helsingin huumemarkkinat.... 38 Juha Vakkuri • Afrikan ympäri.............................. 39 Popol vuh................................................................. 39 Sandro Modeo • Barça.............................................. 40 Santeri Niittyaro • Aallon etsijän päiväkirja.............................. 41 Paula Salminen & Elina Snicker (toim.) • Jumalainen näytelmä..................................... 41\nLIKE KUSTANNUS OY • LIKE PUBLISHING LTD PL 37 00521 HELSINKI, Finland (09) 622 9970 • like@like.fi • www.like.fi Etukannessa Sofi Oksanen, kuva: Toni Härkönen • Taitto: Tommi Tukiainen • Toimitus: Liken Toimeenpaneva Työläisneuvosto • Painopaikka: Kolofon Baltic 2012\nLIKEN KIRJAKATALOGI 2012 3\nMUSIIKKIKIRJAT Ace Frehley • Ei kaduttavaa.................................. 42 Tony Iommi & T. J. Lammers • Iron Man................ 43 Nightwish, Stobe Harju & Ville Juurikkala • imaginaE rum – 1642 PÄIVÄÄ . ................................................ 44 Hynynen & Sinkkonen • Kotiteollisuus.com – Vittuilua jo vuodesta 2001......................................... 45 Teppo Vapaus • Herra Ylpön sydän.................... 45 Nikki Sixx • NIKKI SIXXIN MAAILMA .................... 46 Steven Tyler • MAAILMOJEN VÄLISSÄ – Muistelmat . .................. 46 Pete Townshend • Muistelmat................................ 47 Joel McIver • Toolin tarina . ................................ 48 Joel McIver • Motörhead....................................... 48 Neil Young • Waging Heavy Peace....................... 49 Olavi Jama • Harju soi ja kallio kukkii........... 50 Ari Väntänen, Michael Monroe & Andy McCoy Hanoi Rocks – All Those Wasted Years (up)......... 50 Vince Neil & Mike Sager • tatuointeja ja tequilaa.................................................................... 50\nPYSTYKORVA Tariq Ali • OBAMA – ensimmäinen erä.............. 56 Andrei Soldatov & Irina Borogan • Uusi yläluokka . ................................................... 56 William Ayers & Ryan Alexander-Tanner • Oppimisen ihanuudesta ................................... 57 Robin Hahnel • Kilpailusta yhteistyöhön – Kohti oikeudenmukaista talousjärjestelmää ........................................... 57 Airi Markkanen, Heini Puurunen ja Aino Saarinen (toim.) • Huomio! Romaneja tiellä ................ 58 Peik Johansson • Kolmannen maailman puheenvuoroja . .................................................. 58 Ritva Parviainen: • Neljännesvuosisata Mosambikissa ............ 59 Tamas Matekovits • Budapestin metro – kaupunki ja vallankumous pinnan alla..................... 59 Joni Krekola • Helsingin nuorisofestivaali 1962................ 60 Solidaarisuuskalenteri 2013............................ 60\nELOKUVA, TELEVISIO, TEATTERI JA TAIDE Roger Moore • Bond on Bond............................... 51 Peter von Bagh, Eero Tammi, Sakari Toiviainen & Lauri Timonen (toim.) • Filmihullu, vuodet 1989–1999........................ 52 Janne Junttila • Dokumenttiteatterin uusi aalto................................................................. 52 Anneli Ollikainen & Katri Tanskanen • Jokaisella on kominsa.............................................................. 53 Elina Saksala • AMMATTINA JUONTAJA.................. 54 André Lepecki • Tanssitaide ja liikkeen politiikka ............................................. 54 Are Nikkinen & Anders Vacklin • Television runousoppia................................... 55 Jan-Erik Lundström (toim.) • Valokuvallisia todellisuuksia.................... 55\n100 % Like-pokkarit................................................62-63 Saatavana myös sähkökirjana.\nHuomio, lukevaisto! Like suodattaa puolestanne kiinnostavimmat ilmiöt ajan ärsykevirrasta ja tuuttaa kirjamarkkinoille tajunnan superruokaa. Näillä eväillä saatte kiinni siitä missä mennään niin ylikansallisten syvävirtausten kuin populaarikulttuuristen pintavaahtojenkin tasolla. Liken kollektiivisormi on visusti galaksimme kiihkeimpien yksilöiden ja ilmiöiden pulssilla. Manuaalisen kirjarotaatiomme lisäksi työläisneuvostomme on istunut ePubissa latomassa sähkökirjoja kolmessa vuorossa.\nLUE LISÄÄ OSOITTEESTA www.like.fi\nTsekatkaa katalogistamme vuoden ärhäkimmät synapsistimulantit ja liittykää lukujoukkoihimme!\n4 KOTIMAINEN KAUNOKIRJALLISUUS\nMaihinnousu Sid., n. 230 s., ISBN: 978-952-01-0805-2 Ilm. elokuussa\nVanhempien erosta, lapsen sairaudesta ja Normandian maihinnoususta\nMaihinnousu on vimmaisen puhutteleva romaani ranskalaisnaisesta, joka on menettämässä miehensä ja lapsensa yhtä aikaa. 41-vuotias Julie elää elämänsä raskainta vuotta Normandian maihinnousun maisemissa. Ensin pettää mies, sitten 8-vuotias Emma-tytär sairastuu syöpään. Liittoutuneet loivat sillanpääaseman Normandiaan kahdessa kuukaudessa kesällä 1944. Julien ja hänen tyttärensä kamppailut eivät ole ohi hetkessä.\nRiikka Ala-Harja (s. 1967) on kirjailija ja dramaturgi. Hän asui Normandiassa vuosina 2004–2011. Maihinnousu on hänen kuudes romaaninsa.\nVieraslista Sid., n. 250 s., ISBN: 978-952-01-0709-3 Ilm. elokuussa\n”Ei minulla ollut mitään tarvetta lähteä metsästämään Nick Cavea.” Vieraslista on kaaoksen logiikan nimeen vannova maaninen roadromaani wannabe-kirjailijan ja -rocktoimittajan hortoilusta ympäri maailmaa. Päähenkilön johtoajatuksena on olla pyrkimättä, ajautua, odottaa – ja heittäytyä oikealla hetkellä. Tällä taktiikalla hän tulee muun muassa tutustuneeksi Nick Caveen, kirjoittaneeksi romaanin ja saaneeksisukupuolitaudin. Matkan varrella hän notkuu keikkapaikkojen\novilla ja pakettiautoissa, tunkee jatkoille ja levy-yhtiöihin, kärsii köyhyyttä ja nälkää, kohtaa kääpiöpingviinejä ja elää kommuunissa. Kaiken ohessa hän kirjoittaa vimmaisesti, tietämättä mihin se johtaa vai johtaako mihinkään. Filppulan kielen vastustamaton virta imee lukijan mukanaan, saa haukkomaan henkeä, potkaisee ilmat pihalle ja täyttää väkevällä voimalla. Jaska Filppula (s. 1965) on kotoisin Koskenkorvalta. Asuttuaan muun muassa Turussa, Helsingissä ja Espanjassa hän on asettunut Valkeakoskelle perheensä kanssa. Vieraslista on Filppulan viides romaani.\n6 KOTIMAINEN KAUNOKIRJALLISUUS\nRavintola Loppu Sid., n. 200 s., ISBN: 978-952-01-0784-0 Ilm. syyskuussa\nKen tähän baariin käy, saa kaiken toivon heittää Ravintola Loppu on kaurismäkeläinen ja klaustrofobinen kertomus oudon ravintolan vielä oudommasta sisä piiristä. Juuri potkut saanut Adam ajelehtii öisiä katuja ja yrittää keksiä, mistä löytää uusi suunta elämälleen. Hän huomaa kiehtovan naisen, joka astuu sisään hämäräperäisen baarin ovesta. Ovi on lukossa. Adam kokeilee onneaan ja koputtaa. Hänet päästetään sisään. Uusi suunta elämälle alkaa löytyä yllättäen, kuin sattumalta. Mutta onko se oikeasti sattumaa? Ja miten ravintolan lukitusta ovesta pääsee ulos? Marco Kosonen (s.1965) on kulttibändi Shadowplayn trumpetisti, baarimikko, elämäntapakulkuri ja kirjailija. Like on aiemmin julkaissut häneltä matkakirjan Rock’n’roll Suicide Bar – Lopun aikojen matkakirja (2010). RavintolaLoppu on Kososen esikoisromaani.\nPuerto Galera Sid., n. 150 s., ISBN: 978-952-01-0819-9 Ilm. syyskuussa\nPelle Miljoona Väli-Amerikassa Nimeni on Luz. Syntymäaikani on tuntematon, vietin lapsuuteni ja nuoruuteni rangaistusleirissä numero 27, Korientessa. Syytä en tiedä, vanhempiani en muista. Minua on potkittu, lyöty bambukepeillä, uuvutettu pakkotyöllä, kidutettu monin tavoin. Pahimpia kiduttajia olivat lapset, heidät oli siihen koulutettu, heillä ei ollut käsitystä oikeasta ja väärästä, pala leipää toimi tuomarina. Puerto Galera on tunkkainen, jumalanhylkäämä vapaasatama Korienten kainalossa, jossakin päin Väli-Amerikkaa, diktaattori El Solin valtakunnassa. Niin kuin Papillon pakenee Pirunsaarelta, Luz onnistuu nousemaan mudasta ja tekemään sen missä kukaan muu ei ole onnistunut, vapautumaan vankileiriltä numero27. Luzin tarina leviää maailmalle uuden keksinnön, internetin kautta. Loppu on groteskiksi kääntyvää historiaa. Internet on vallankumous, vähintään yhtä historiallinen keksintö ku sähkökitara. Kukaan vitun huoranpenikka diktaattori ei pysty kontrolloimaan sitä, tieto leviää yli rajojen helpommin ku ilmansaasteet. Pelle Miljoona (s. 1955) on suomalaisen punkin ja rockin legenda. Puerto Galera on Pellen kahdestoista romaani, jolla hän jatkaa pelottomasti ja täydellä sydämellä buenoksi havaitsemallaan beat-poljentoisella linjallaan. Puerto Galera on vaellustarina, se on selviytymistarina, kertomus oikeasta ja väärästä.\n8 KOTIMAINEN KAUNOKIRJALLISUUS\nVUOSIKYMMENEN ODOTETUIN SUOMALAINEN ROMAANI MEILLÄ JA MAAILMALLA\nSid., n. 419 s., ISBN: 978-952-01-0781-9 Ilm. elokuussa\nKuvaus eräästä erittäin surullisesta avioliitosta. Romaani ihmisten valinnoista, uskollisuudesta ja uskottomuudesta, sopeutumisesta ja sopeutumattomuudesta maassa, jonka kohtalo on joutua miehittäjien armoille.\nOlin etsiskellyt jo jonkin aikaa seuraavalle romaanilleni sopivaa päähenkilöä, kun löysin sopivan esikuvan sattumalta vuonna 2009. Teema ja aihepiiri minulla periaatteessa jo oli, kasvot puuttuivat. Satuin lukemaan erään artikkelin, jonka lukuisista historiallisista henkilöistä kuka tahansa olisi sopinut tarinaani, sillä he kaikki olivat ihmisiä jotka vaikuttivat jollain tavalla historian kulkuun ja vaikuttavat yhä siihen, miten tänä päivänä menneisyyttä luetaan. Yksi näistä henkilöistä nousi kuitenkin ylitse muiden. Mies joka ihaili suunnattomasti aikansa kuuluisuuksia, supertähtiä, idoleita – lentäjiä – ja halusi sellaiseksi itsekin. Hän esiintyi lentäjänä, kertoi tarinoita vaarallisista tilanteista, joihin oli lennoillaan joutunut, ja kuuluisuuksista, joita oli lennättänyt. Hän jopa retusoi itsestään lentäjävalokuvia. Hän ei koskaan lentänyt oikeasti. Hänellä ei ollut edes lentolupakirjaa. Aloitin työni katselemalla vanhoja taitolentonäytöksiä, kokeilemalla Suomi-konepistoolia ja miettimällä miehen vaimoa, avioliittoa, joka rakentui valheelle. Sofi Oksanen\nSofi Oksanen kirjoitti vuonna 2008 itsensä suomalaisen kirjallisuuden historiaan. Puhdistuksen käännösoikeudet on myyty 43 kielialueelle, sitä on myyty Suomessa yli 200 000 ja koko maailmassa yhteensä yli 1 000 000\nkappaletta. Ulkomainen kritiikki on ollut ylitsevuotavaa: kirjallinen nero ja ilmiö, suurten venäläisten kertojien veroinen, palauttaa uskon kirjallisuuden voimaan ja mahdollisuuksiin.\n10 KOTIMAINEN KAUNOKIRJALLISUUS\nSid. n. 300 s., ISBN: 978-952-01-0746-8 Ilm. helmikuussa\nSid., n. 210 s., ISBN 978-952-01-0716-1 Ilm. tammikuussa\nReaalifantastinen kertomus Helsingin Kontulasta\nKari Lännenheimo palaa kolmenkymmenen vuoden jälkeen lapsuudenkotiinsa tyhjentämään asuntoa myyntikuntoon. Kesän 2011 aikana hän joutuu pohtimaan perheensä hajoamista ja siskonsa katoamista ja oppii yhtä sun toista sotasankarina palvotusta vaaristaan – sekä sotkeutuu tahtomattaan uniensa kautta talon muiden asukkaiden elämään.\nJ. Pekka Mäkelä (s. 1962) on pohjoishelsinkiläinen kirjailija, suomentaja ja musiikintekijä. Hänen aiempia teoksiaan ovat scifiromaanit 391 (2004), Alshain (2006), Nedut (2007) ja Karsta (2009) sekä tietoteos Kotistudio (2002) ja sen päivitetty versio Oma studio (2009). Mäkelä on suomentanut lukuisia teoksia, esimerkiksi kymmenen Philip K. Dickin tieteisromaaniklassikkoa. ”Mäkelä kehittää tarinasta hienon kokonaisuuden.” – Kaleva\n”Mika Pekkolan esikoisromaani tunkeutuu ihon alle ja tekee vaikutuksen intensiivisellä ja omaperäisellä kielellään.” – Me Naiset ”Pekkola lataa tekstiinsä vimmaista todistusvoimaa, joka velloo Aamun ristiriitaisten mielikuvien myrskyissä.” – Helsingin Sanomat\n50-luvun sanakirja Sid., n. 100 s., ISBN: 978-952-01-0785-7 Ilm. elokuussa\nThe fifties! Jukka Pakkanen herättää henkiin vuosikymmenistä viehkeimmän ja viileimmän – viisikymmenluvun. Pienet tunnelmakuvat ja tarinat paljastavat, miltä Bryl creemi tuoksui, miltä ensimmäiset Boston-sauhut maistuivat ja miltä Kodakin suljinääni kuulosti. 50-luvun sanakirja on tyylikäs lahjakirja nostalgian ja retron ystäville. Se on paitsi syväsukellus menneisyyteen, myös oiva oppitunti siitä, miten kadotetun kauneuden henkeä voi pitää yhä yllä. Jukka Pakkanen (s. 1942) on helsinkiläissyntyinen, nykyisin espoolainen kirjailija. Häneltä on julkaistu pitkälti toistakymmentä kaunokirjallista teosta. Romaani Muuan Jeesus (2003) oli Vuoden kristillinen kirja -ehdokas, ja esikoisestaan Koko maailman meno (1972) Pakkanen sai J. H. Erkon palkinnon. Jukka Pakkanen täyttää 70 vuotta elokuussa 2012.\n12 KOTIMAINEN KAUNOKIRJALLISUUS Kuva: Minna Rönkkö\nMiekkatanssi Sid., n. 250 s., ISBN: 978-952-01-0745-1 Ilm. helmikuussa\nOnni joka osoittautuu painajaiseksi\nKun Anna ja Asko kohtaavat, molempien avioliitto hajoaa, ja raunioille he alkavat rakentaa uutta, yhteistä elämää. Annan murrosikää lähestyvä poika kamppailee uusia perhekuvioita vastaan kaikin voimin. Raha- ja työhuolet kalvavat. Pikkuhiljaa todellisuus alkaa rakoilla. Oudot sattumukset seuraavat toisiaan. Eikö Asko olekaan sellainen mies kuin Anna on kuvitellut? Vai kuvitteleeko Anna senkin? Miekkatanssi on intensiivinen, trillerimäinen kertomus rakkaudesta, joka vie järjen ja voimat.\nSid., n. 280 s., ISBN: 978-952-01-0810-6 Ilm. syyskuussa\nRaija-Sinikka Rantala (s. 1947) on kirjailija, käsikirjoittaja ja ohjaaja, joka on toiminut myös teatterinjohtajana ja Teatterikorkeakoulun johtotehtävissä. Like on aiemmin julkaissut häneltä romaanin Optimisti (2005) sekä epäonnisesta teatteriprojektista kertovan teoksen Klovni (2009). ”Miekkatanssi pysäyttää rajuudellaan.” – Ilkka ”Rantala hyödyntää oivallisesti teatterin asiantuntemustaan. Repliikit ovat tuoreita, dialogi nasevaa, symbolit harkittuja.” – Kymen Sanomat\nViimeisen metsänpojan odysseia Viimeisen metsänvartijan poika on kasvanut kahden kesken isänsä kanssa aarniometsässä kaukana sivilisaatiosta. Kun metsätyömiehet surmaavat isän ja hävittävät kodin, poika lähtee selvittämään, millainen on se yhteiskunta joka on päättänyt tuhota luonnon. Vetävä ekologinen romaani on kertomus tulevaisuuden kahtiajakautuneesta yhteiskunnasta ja ihmisistä. Ennen kaikkea se on rakkaudenosoitus Suomen katoavalle luonnolle. Markku Rönkkö (s. 1958) on Savossa syntynyt helsinkiläiskirjailija ja palkittu copywriter. Metsänpoika on Rönkön viides romaani ja tähänastinen pääteos.\nKOTIMAINEN KAUNOKIRJALLISUUS 13 Kuva: Heikki Mahlamäki\nRalli räväyttää romaanilla! Uurna on syntejä syviä pohdiskeleva veijaritarina pohjalaisten veljesten kohelluksesta Espanjan auringon alla.\nUurna Sid., n. 230 s., ISBN: 978-952-01-0811-3 Ilm. syyskuussa\nMaalaisveli ja kaupunkilaisveli Espanjassa Suvun jäärä Erkki on saanut sydänkohtauks en talviasunnollaan Torreviejassa, ja kasvattipoikien pitää lähteä tuhkaamaan ruumis ja tuomaan uurna Suomeen. Toinen veljeksistä on yksin asusteleva sukutilan jatkaja, toinen taas naisia naurattava rokkari, entinen menestysbändin basisti, joka yrittää ansaita leipäänsä sekalaisilla soittohommilla. Heitä isännöi edesmenneen Erkin ystävä Kalle, perisuomalainen Aurinkorannikon asukki, jonka kanssa ajantaju katoaa, viini virtaa ja kes-\nkustelut kuorivat asioista ytimen esiin. Omalaatuinen lomareissu muuttuu yllättäen kohtalokkaaksi kujanjuoksuksi, kun soppaan sotkeutuu näppejä polttava rahatukku ja venäläinen naapurintyttö Alina. Simo Ralli on Elonkerjuu-yhtyeen kitaristi ja maanviljelijä. Like on aiemmin julkaissut häneltä kolumni- ja keikkapäiväkirjakokoelman Ralli radalla (2010). Uurna on Rallin esikoisromaani.\n14 KOTIMAINEN KAUNOKIRJALLISUUS\nKuva: Tommi Tukiaineni\nMarja Björk Prole Sid., n. 250 s., ISBN: 978-952-01-0755-0 Ilm. helmikuussa\nTämä tyttö lähti! ”Kun rakkaus tulee, ihminen on voimaton”, sanoo neljän lapsen äiti ja lähtee nuoren miehen matkaan. Esikoistyttö kelpaa pikku kotiapulaiseksi, nuoremmat pojat muuttavat isän mukana Ruotsiin. Tyttö kasvaa ahdasmielisessä tehdasyhteisössä. Kuten äiti, myös tytär haluaa muuttaa elämänsä paremmaksi. Toisin kuin äiti, hän ei näe pelastusta miehissä, vaan opiskelussa ja uraputkessa. Tahtonaisen tiukka kontrolli pettää vasta kun veli tekee vakavan rikoksen ja pojat yksin kasvattanut isä väsyy elämään. Prole on kyynelten läpi hymyilevä kertomus häpeästä ja sovinnonteosta oman menneisyyden kanssa.\nMarja Björk (s. 1958) on Lieksasta lähtöisin oleva helsinkiläinen kirjailija. Häneltä on aiemmin julkaistu romaanit Posliini (2008) ja Puuma (2010). ”Teos on tärkeä lisä suomalaisen nousukauden kuvauk siin, ja uskon, että moni lukija voi samaistua tarinan päähenkilöihin ja tapahtumiin. Kirjailijan suuri ansio on kuvata kaikkea kurjuutta moralisoimatta ja osoittelematta.” – Helsingin Uutiset ”Marja Björk rakentaa hienovireisen perhetarinan täynnä tunnistettavia tyyppejä.” – Me Naiset\nMakula – Tarkan näkemisen alue\nSid., n. 280 s., ISBN: 978-952-01-0808-3 Ilm. elokuussa\nNid., n. 120 s., ISBN: 978-952-01-0666-9 Ilm. helmikuussa\n”Jumalauta. Olenko minä ainoa kuollut!”\nMikä on taiteilijan tehtävä jumalten hylkäämässä maailmassa?\nPuistokäytävällä jolkottava koira pysähtyy ja vilkaisee surullisen viisailla silmillään pilleriläjää penkillä istuvan miehen kämmenellä, sitten kohti. Saarikoskiko se siinä, mies tervehtii ja jättää itsemurhan tekemättä. Samat silmät, sama katse. Mies on pilannut maineensa arkeologina ja tuhonnut avioliittonsa, löytänyt kiskurihintaisen alivuokralais huoneen, saman jossa Pentti Saarikoski vietti lapsuutensa ja nuoruutensa, piti päiväkirjaa ja kirjoittiensimmäiset runonsa. Pian Saarikosken haamu palaa tilittämään mitä tapahtui todella ja missä kaikkialla tuli kuljettua. Mitä ikuisuus on ehtinyt opettaa ihmisistä, jumalista ja elämän tarkoituksesta. Tavataan tuttuja, setvitään menneitä, sotketaan tulevia. Elossa olevien aikalaisten määrä ja aktiivisuus yllättää. Pentti Saarikosken toinen tuleminen on Antero Viinikaisen veijarimainen läpivalaisu suuren runoilijan ja merkittävän kulttuurivaikuttajan ajasta, elämästä ja tuotannosta. Antero Viinikainen (s. 1941) on suomalaisessa kirjallisuudessa hyvin harvinainen homo ludens, mestarillinen juonittelija ja piru rakentamaan romaanin. Pentti Saarikosken toinen tuleminen on hänen 9. teoksensa.\nJa jokin minussa sanoo Sinulle älä katso kuvaa, katso varjoa sillä kuva valehtelee mutta sen vieressä on varjo ja sieltä Sinun on sitä etsittävä jos sen haluat löytää Jos nyt jotain ylipäätään enää voi löytää Kun me olemme niin monen kuvan niin monen valheen alle hautautuneet niin monen kuvan ja sanan alle hautautuneet Hautautuneita elävältä Kuule kuinka madot rapisevat Jaakko Ilkka Virtanen pohtii säkeissään kulttuuriradikalismin menneisyyttä, taistolaisuuden pitkää varjoa ja suomettumista, jossa vaikenemisen kulttuuri synnytti sukupolven vailla suurta kertomusta. Jaakko Ilkka Virtanen (s. 1961) on dokumenttielokuvaohjaaja, joka esikoisteoksessaan tekee tiliä elokuvasta, Reporadiosta ja avioerosta. ”Aihepiiri on niin kiinnostava, että toivoisi joidenkin runojen jatkuvan pienoisesseinä tai vaikka lastuina säemuodon sijaan.” – Helsingin Sanomat\n16 KOTIMAINEN KAUNOKIRJALLISUUS Kuva: Ville Juurikkala\nKarjalainen ruletti Nid., 300 s, ISBN: 978-952-01-0806-9 Ilm. kesäkuussa\nHynysen uusi kesäpokkari Katkokävelevä kansallissankari, elävä kuollut Jouni Hynynen, kertoo avoimessa tilityksessään millaista on pyörittää perheellisen alkoholisti-urheilija-muusikkokirjailija-seksisymbolin arkea. Kosteiden päiväkirjamerkintöjen lomassa tarjoillaan suolapähkinöiksi kolumneja ja juomareseptejä. Kokonaisuus huipentuu kymmenportaiseen alkoholinkäytön oppaaseen. Jouni Hynynen on Kotiteollisuus-yhtyeen keulahahmo, kirjailija ja mediasirkuksen pelle. Like on aiemmin julkaissut häneltä kolumnikokoelman Rakkaudella, Hynynen (2007), runokokoelman Mies katoaa (2009) sekä keikkapäiväkirjapokkarin Kesämies (2010). Yhdessä Mikko Karmilan kanssa hän on tehnyt levytyssessioraportin Ukonhauta – Kenelle banjot soivat (2009). Hynysen kokoamassa ja Sinkkosen kuvittamassa opuksessa Kotiteollisuus.com – Vittuilua jo vuodesta 2001 (2012) ääneen pääsevät myös yhtyeen fanit.\nKarjalainen ruletti on alkanut. Eli viinaa juodaan ja naisissa juostaan, kunnes maksa räjähtää tai luoti tai joku tauti napsahtaa kohdalle. Tämä peli ei voi päättyä hyvin. Koskaan.\nSUOMENNETTU KAUNOKIRJALLISUUS 17\nKirottu Alkuteos: Damned Suomentaja: Juha Ahokas Sid., n. 250 s., ISBN: 978-952-01-0725-3 Ilm. elokuussa\nMaailmanlopun tyttö Alkuteos: Apocalypse Bebé Suomentaja: Einari Aaltonen Sid., n. 450 s., ISBN 978-952-01-0637-9 Ilm. helmikuussa\n”Oletko siellä Saatana? Minä täällä, Madison.” Narsistisen filmitähtiäidin ja hävyttömän rikkaan tuottajaisän 13-vuotias tytär Madison kuolee olosuhteissa, jotka jäävät epäselviksi hänelle itselleenkin – ja herää helvetistä. Madisonin selliosastolta löytyy sekalainen joukko muita nuoria syntisiä: cheerleader, urheilija, nörtti ja punkkari. Kuulostaako tutulta? Kyllä vain, ryhmän stereotyypit muodostavat maanalaisen version suositusta kasarileffahitti Breakfast Clubista. Joukko pakenee saatanallista jälki-istuntoaan läpi helvetin byrokratian, demoniruuhkan ja mykistävän säädyttömien maisemien. Matkan varrella Madisonin kanssakärsijöistä kuoriutuu esiin yhtä ja toista, mutta matkan lopussa odottaa paljastuksista suurin: Madisonin kuolinsyy – ja totuus hänen palavan rakkautensa kohteesta. Chuck Palahniuk (s. 1962) on miljoonia myynyt yhdysvaltalaiskirjailija, jonka tyylin tunnusmerkkejä ovat absurdi ote, satiirinen yhteiskuntakuvaus sekä kieroutunut huumorintaju. Like on aiemmin suomentanut häneltä romaanit Eloonjäänyt (2002), Tukehtuminen (2003) sekä Fight Club (2006), josta tehty samanniminen, Brad Pittin ja Edward Nortonin tähdittämä elokuva niitti mainetta ympäri maailmaa. ”Kirja on täynnä mauttoman riemukasta hirtehishuumoria teinitytöstä helvetissä.” – The New York Times\nVerellä piirretty roadmovie & ultraajankohtainen rikosromaani Ranskan nykykirjallisuuden Jeanne d’Arcilta Lucie, kolmekymppinen lahjaton yksityisetsivä, palkataan teini-ikäisen Valentine Galtanin kaitsijaksi. Kapinallinen Valentine katoaa, ja Lucie joutuu pyytämään avukseen Hyeenan, äärimmäisen väkivaltaisen kollegansa. Rujo parivaljakko seuraa Valentinen jälkiä Pariisista Barcelonaan ja selvittää tytön katoamisen syytä. Maailmanlopun tyttö läpäisee Länsi-Euroopan sosiaalisen makrokosmoksen kaikki luokat. Despentesin terävä yhteiskuntasatiiri syövyttää tiensä läpi julki sivujen ja kuvaa raadollisen tarkasti nyky-Euroopan vaiettuja julmuuksia. Virginie Despentes (s. 1969) on ranskalainen kirjailija, sorrettujen mutta itsenäisesti ajattelevien naisten ääni. Despentesiltä on suomennettu teokset Pane mua, Kauniita asioita, Teen Spirit ja King kong -tyttö. ”Virginie Despentesin uusin romaani Maailmanlopun tyttö otettiin Ranskassa hyvin vastaan vuonna 2010, ja se voitti arvostetun Renaudot-palkinnon. Hän on osoittautunut yhdeksi tärkeimmistä ranskalaisista nykykirjailijoista, joka tuo perussävyltään porvarilliseen kirjalliseen kenttään vasemmistoradikaalin äänen.” – Turun Sanomat\n18 SUOMENNETTU KAUNOKIRJALLISUUS\nSillanrakentajat  Suuri vuosisata 1 Alkuteos: Brobyggarna. Det stora århundrandet. Suomentaja: Taina Rönkkö Sid., n. 620 s., ISBN: 978-952-01-0779-6 Ilm. syyskuussa\nKronikka tekniikan ja tuhoisien sotien vuosisadasta\nKun meri vie kolmelta köyhältä kalastajanpojalta niin isän kuin sedänkin, poikien pitää lähteä kaupunkiin, Bergeniin, perheen elantoa hankkimaan. Kolmikko pääsee köydenpunojanoppiin, minkä myötä paljastuu heidän epätavallinen tekninen lahjakkuutensa. Paikalliset mahtimiehet päättävät kouluttaa pojista rakentajia silloille ja rautateille, joita uusi edistyksellinen vuosisata, 1900-luku, janoaa ja vaatii. Veljekset päätyvät Dresdeniin diplomi-insinöörioppiin, ja napamiehet toivovat heidän palaavan vaurastuttamaan kotiseutuaan ja koko Norjaa: suunnitteilla on maan kautta aikojen mittavin ratahanke Oslosta Bergeniin. Mutta rakkaus mullistaa suunnitelmat. Yksi pojista pakenee petettynä ja häpeissään Saksan Itä-Afrikkaan, missä hän lähtee toteuttamaan kunnianhimoista rautatiehanketta. Toinen päätyy rakkauden perässä vapaamieliseen Lontooseen. Norjaan kunniavelkaa maksamaan palaa lopulta vain esikoinen Lauritz, mutta hänkin elättelee avioliittotoiveita saksalaisen aatelisneidon kanssa. Sillanrakentajat seuraa kolmen veljeksen kohtaloita vielä nupullaan olevalla vuosisadalla. Samalla ajankuva kaikkine nopeine käänteineen hahmottuu kuin varkain – koko vuosisadan kattavan kirjasarjan ensimmäinen osa päättyy ensimmäisen maailmansodan rauhanjuhliin ja kahden vanhimman veljeksen jälleennäkemiseen. Ilmestyttyään Ruotsissa kirja oli monta viikkoa myyntilistan ykkönen ja on listalla edelleen. Jan Guillou (s. 1944) on Ruotsin luetuimpia ja pidetyimpiä kirjailijoita, joka journalistitaustansa vuoksi osaa käsitellä yhteiskunnallisia aiheita kaunokirjallisuuden keinoin. Hänen kolmisenkymmentä kirjaa käsittävästä tuotannostaan Like on julkaissut aiemmin kahdeksan. ”Guilloun lukuisilla ihailijoilla on edessään mahtava lukukokemus.” – Femina\nSUOMENNETTU KAUNOKIRJALLISUUS 19 Kuva: Kristian Ridder-Nielsen\nTaisteluni Toinen kirja Alkuteos: Min kamp. Andre bok. Suomentaja: Katriina Huttunen Sid., n. 650 s., ISBN: 978-952-01-0638-6 Ilm. syyskuussa\n”Pohjolan suurin kirjallisuustapaus.” – Helsingin Sanomat Syvästi henkilökohtaisen Taisteluni-tunnustusromaanisarjan Toinen kirja alkaa vuodesta 2008, jolloin kertoja elää elämänsä hektisimpiä ruuhkavuosia perhe-elämän ja kirjailijanuran risteyksessä. Samalla norjalainen kertoja kertaa tuntojaan ajasta, jolloin hän muutti yhtäkkiä Tukholmaan, jätti ensimmäisen vaimonsa ja alkoi rakentaa elämäänsä siirtolaisena Ruotsissa vailla ystäviä. Toinen kirja on romaani uuden rakkauden kiihkosta ja kolmen lapsen syntymän onnesta – sekä ennen kaikkea tuoreen tilanteen vaatimista uhrauksista. Kunnianhimoisen uran ja perhe-elämän yhdistelmä alkaa lopulta näyttää umpikujalta, ja sisäinen ristiriita ajaa\nkertojaa yhä itsetuhoisempiin ajatuksiin. Orastavan alkoholismin ja kyynisen piittaamattomuuden piinaama perheenisä uhkaa kadota samaan varjomaailmaan, joka tuhosi hänen isänsä. Toinen kirja on huikean monitahoinen ja mestarillisen taidokas romaani kertojan taistelusta ihmisenä, miehenä, isänä ja aviopuolisona. Karl Ove Knausgård (s. 1968 Norjassa) asuu Ruotsissa vaimonsa ja kolmen lapsensa kanssa. Hän on yksi Pohjoismaiden tunnetuimmista ja ylistetyimmistä nykykirjailijoista. Norjassa monta kertaa palkittu Knausgård on ollut kahdesti ehdolla Pohjoismaiden neuvoston kirjallisuuspalkinnon saajaksi. Taisteluni-sarja on ollut huima arvostelumenestys ja bestseller-listojen kärkinimi. Like julkaisi sarjan ensimmäisen osan syksyllä 2011. Knausgård vierailee Helsingin Kirjamessuilla. ”Suurinta, mitä pohjoismaalaiselle kirjallisuudelle on tapahtunut vuosiin. Omaelämäkerrallinen romaanisarja tulee muuttamaan kirjallisuutta.” – Monika Fagerholm, Aamulehti\n20 SUOMENNETTU KAUNOKIRALLISUUS\nOlipa kerran Alkuteos: Et eventyr Suomentaja: Päivi Kivelä Sid., n. 400 s., ISBN: 978-952-01-0795-6 Ilm. elokuussa\nHullu vapaana Alkuteos: En dåre fri Suomentaja: Jonna Joskitt-Pöyry Sid., n. 500 s., ISBN 978-952-01-0640-9 Ilm. maaliskuussa\nAnarkistinen kasvukertomus yhteiskunnan rajojen tuolta puolen\nOmaperäinen tarina isästä ja pojasta, jotka pysyttelevät yhteiskunnan varjoissa ja muuttavat jatkuvasti seudulta toiselle. Tarina alkaa 80-luvun Berliinistä. Yhtäkkiä isä pakkaa parivaljakon vähäisen omaisuuden, ja he muuttavat Kööpenhaminan laitamille. Muuton syyksi isä kertoo epämääräisen selityksen ”pahasta kuningattaresta ja valkoisiin pukeutuneista miehistä”. Pian isä tappaa naispoliitikon ja sosiaaliviranomaiset asuttavat pojan sijaisperheeseen. Vuosikymmen myöhemmin poika elää valenimen ja matalapalkkatyön turvin Tanskassa. Hän on näennäisesti mukautunut yhteiskunnan normeihin, mutta pian hänen lapsuudenkokemuksensa alkavat kummitella nykypäivässä. Olipa kerran on voimakas, synkeänkaunis ja sovinnaisuuden rajoja haastava romaani vieraantuneisuudestaja juurettomuudesta.\nKirjailijan uraa aloitteleva Eli, lapsuudessaan hyperaktiivisuudesta kärsinyt nuori nainen, asuu omassa asunnossaan yksin, muttei kuitenkaan yksin. Espen, Emil ja Erik asuvat myös siellä – tai eivät oikeastaan siellä, vaan Elin päässä. Heidän äänensä täyttävät Elin koko elämän. Elin terapeutti Jonatan pyrkii auttamaan Eliä selviytymään helvetillisestä arjesta ja säilyttämään määräysvallan elämästään sisäisten ääniensä ristitulessa – psykoosissa. Tarkkanäköisesti kirjoitettu Hullu vapaana avaa oven mielisairaan ihmisen traagiseen elämään. Se on taidokas, hätkähdyttävä romaani ihmisen horjumisesta mielen vahvuuden ja heikkouden veitsenterällä. Hullu vapaana oli sekä Ruotsin että Norjan ehdokas Pohjoismaiden neuvoston kirjallisuuspalkinnon saajaksi vuonna 2011.\nJonas T. Bengtsson (s. 1976) on Kööpenhaminassa asuva kirjailija. Hän on julkaissut kolme kotimaansa kriitikoiden ylistämää romaania ja vakiinnuttanut asemansa yhtenä Tanskan nykykirjallisuuden omaperäisimmistä äänistä. Olipa kerran on ensimmäinen hänen tuotannostaan suomennettu romaani. Bengtsson vierailee Helsingissä elokuun alussa. ”Täysosuma.” – Ekstra Bladet\nBeate Grimsrud (s. 1963) on norjalainen kirjailija, joka on asunut Tukholmassa vuodesta 1984 lähtien. Hän on kirjoittanut viisi romaania, lastenkirjoja ja näytelmiä. Hullu vapaana on hänen ensimmäinen suomennettu romaaninsa. ”Voi että. Joskus sattuu niinkin kurjasti, ettei vuosi ole vielä puolessa välissäkään kun huomaa lukeneensa kenties yhden suosikkikirjoistaan.” – Tea with Anna Karenina –blogi\nSUOMENNETTU KAUNOKIRALLISUUS 21\nAlkuteos: Der Tod des Widersachers Suomentaja: Ilona Nykyri Sid., 260 s., ISBN 978-952-01-0627-0 Ilm. tammikuussa\nAlkuteos: The Facility Suomentaja: Terhi Kuusisto Sid., n. 400 s., ISBN 978-952-01-0649-2 Ilm. helmikuussa\nSaksalais-hollantilaisen Hans Keilsonin (1909–2011) osin omaelämäkerrallinen romaani kertoo tiiviissä muodossa kolme toisiinsa limittyvää tarinaa. Yksi on päähenkilön ja hänen vanhempiensa havahtuminen natsismin voimistumiseen 30-luvun Saksassa. Toisaalla päähenkilö seuraa Hitlerin puhetilaisuuksia ja tarkkailee tämän aiheuttamia reaktioita. Kolmas näytös on puistattava kertomus, jonka päähenkilö joutuu kuuntelemaan ihastuksensa luona. Tytön veli kavereineen muodostaa natsien iskuryhmän, ja nyt he kuvailevat yksityiskohtaisesti, kuinka he turmelivat ja häpäisivät juutalaisten hautausmaan. Natsiaikaan sijoittuvassa kirjallisuudessa on hyvin harvoin käytetty näin hienojakoista ja kohteeseen äärimmäisen tarkasti fokusoitua linssiä.\nArthur Priestley, työssäkäyvä perheenisä, pidätetään keskellä kirkasta päivää ja viedään salaperäiseen laitokseen Cornin maaseudulle. Käy ilmi, että pidätyksen syy on Priestleyn epäilty homoseksuaalisuus. Julia Priestley saa käsiinsä rakeisen videonauhan miehensä pidätyksestä ja kääntyy toimittaja Tom Clarken puoleen. Clarke onnistuu selvittämään, että pidätetyt miehet on viety valtion erityislaitokseen, koska heidän epäillään kärsivän mystisestä aidsia muistuttavasta sairaudesta, joka iskee vain homoseksuaaleihin, ja siksi heidät täytyy eristää yhteiskunnasta. Tähän päättyvät jäljet pidätettyjen olemassaolosta. Laitos on lähitulevaisuuden Englantiin sijoittuva kauhistuttava trilleri yhteiskunnasta, jossa pyrkimys turvallisuuteen on kääntynyt vainoharhaiseksi totalitarismiksi ja jossa ihmisoikeudet sivuutetaan terrorilain nojalla. Laitosta on verrattu yhteiskuntakriittisen kirjallisuuden kivijalkaan, George Orwellin teokseen Vuonna 1984.\nHans Keilson oli saksalaissyntyinen psykoanalyytikko ja kirjailija. Hänen ensimmäinen romaaninsa julkaistiin vuonna 1934, mutta suurimman osan tuotannostaan hän kirjoitti toisen maailmansodan jälkeen. Vastustajan kuolema on käännetty kahdellekymmenelle kielelle. ”Tämä hämmästyttävän hieno romaani, jota voisi luonnehtia kaunokirjalliseksi tutkielmaksi vihollisuuden luonteesta, muuttuu sitäkin hämmästyttävämmäksi, kun tietää, milloin se on kirjoitettu. (…) On suuri onni, että Vastustajan kuolema on löydetty jälleen.” – Etelä-Suomen Sanomat\nSimon Lelic (s. 1976) asuu Brightonissa vaimonsa ja kahden poikansa kanssa. Lelicin esikoisromaani Katkeamispiste julkaistiin Suomessa keväällä 2011. ”Ehdottomasti yksi kevään kovimmista kirjoista.” – Ilta-Sanomat\n22 RIKOS KANNATTAA\nAlkuteos: Isbaderen Suomentaja: Päivi Kivelä Sid., n. 380 s., ISBN: 978-952-01-0728-4 Ilm. helmikuussa\nAlkuteos: White Heat Suomentaja: Any Nyyssönen Sid., n. 440 s., ISBN 978-952-01-0730-7 Ilm. tammikuussa\nYlistetyn norjalaiskirjailijan hyytävä uutuus Lena Stigersand on työssään periksiantamaton ja taitava etsivä, mutta yksityiselämässään kipakka punapää, joka yrittää suojella sydäntään kolhuilta. Muutamaa viikkoa ennen joulua Lena tutkii kylmässä ja pimeässä Oslossa tapahtunutta murhaa. Juttu vie Lenaa ympäri talvista kaupunkia, jossa hän kohtaa valehtelevia poliitikkoja ja väkivaltaisia vartiointiliikkeen pitäjiä. Lisäksi hän saa pelottavan varoituksen Kansalliselta Turvallisuuspalvelulta. Samaan aikaan Lena ihastuu charmanttiin mutta petolliseen toimittajaan, ja heidän suhteellaan on dramaattiset seuraukset. Kjell Ola Dahl (s. 1958) asuu maatilalla Oslon lähellä vaimonsa ja kolmen lapsensa kanssa. Ennen kirjailijan uraansa Dahl opiskeli psykologiaa ja juridiikkaa ja työskenteli muun muassa taksikuskina, satamatyöläisenä ja tarjoilijana. Häneltä on suomennettu aiemmin teokset Pieni kultainen sormus (2005), Murha näyteikkunassa (2006), Pikku rumpali (2008), Neljäs tekijä (2009), Musta enkeli (2010) ja Ystävyyden muisto (2011). ”Todella runsaasta henkilögalleriasta löytyy persoonallisia henkilökuvia niin hyvistä kuin pahoistakin. Heidät on kuvattu kouriintuntuvan elävästi, ja siinä puuhassa kirjailija on kaikkein omimmillaan. Myös juonen käänteet, dialogi ja äkkiä mäjähtävät yllätykset ryydittävät hienosti kerrontaa.” – Keskisuomalainen\nHuumaavan yllätyksellinen ekotrilleri vie lukijan keskelle Arktiksen jylhänkaunista luontoa ja avaa oven inuittien salaperäiseen elämään Kanadan hyytävällä tundralla inuitti Edie Kiglatuk opastaa metsästysseuruetta. Armoton lumimyrsky yllättää ryhmän, ja yksi seurueen jäsen kuolee hämärissä olosuhteissa. Edien poikapuoli Joe, arktisen jäätikön kokenut kulkija, katoaa seuraavalla opastusretkellä ja menehtyy lopulta vakavan hypotermian heikentämänä. Edie alkaa tutkia kuolemantapauksia inuittien vanhimpienneuvoston vastustuksesta huolimatta. Pian Edie tajuaa sotkeutuneensa venäläisten ja amerikkalaisten öljy-yhtiöiden veriseen kilpailuun napa-alueen luonnonvaroista. M. J. McGrath on englantilainen kirjailija ja toimittaja. Hän on julkaissut useita tietokirjoja nimellä Melanie McGrath. Jään muisti on hänen ensimmäinen romaaninsa. ”Parasta Jään muistissa ovat inuittiyhteisön elävän kuvauksen lisäksi McGrathin hieno tuntuma Arktiksen luontoon ja elämään sen armottomuudessa.” – Helsingin Sanomat ”Vanhoilla mykkäelokuvilla lohduttautuva ja mädätettyä mursunlihaa naposteleva Edie Kiglatuk on yksi mielenkiintoisimmista ja moniulotteisimmista viime vuosina tapaamistani amatöörietsivistä.” – Ruumiin Kulttuuri\nRIKOS KANNATTAA 23\nAlkuteos: The End of the Wasp Season Suomentaja: Juha Ahokas Sid., n. 400 s., ISBN: 978-952-01-0641-6 Ilm. tammikuussa\nAlkuteos: Available Dark Suomentaja: Juha Ahokas Sid., n. 250 s., ISBN: 978-952-01-0803-8 Ilm. lokakuussa\nOmaperäinen jännäri pimeyden palvojista akselilla New York–Reykjavik–Helsinki\nSarah Erroll murhataan julmasti kotonaan. Raaka teko vaikuttaa sattumanvaraiselta ja järkyttää koko alueen yläluokkaista yhteisöä. Raskaana oleva ylikonstaapeli Alex Morrow hälytetään murhapaikalle kesken isänsä hautajaisten. Hänen alaisensa ovat huolissaan, sillä talon tapahtumat ovat olleet niin kammottavia, etteivät edes aikuiset miehet kestä nähdä, mitä Sarah Errollille on tehty. Morrow tulee vedetyksi mukaan maailmaan, jossa kaikki vastaukset hänen kysymyksiinsä tuntuvat liiankin itsestään selviltä. Sarah Erroll ei ollut sitä, miltä vaikutti, ja Morrow’n on taisteltava selvittääkseen totuuden tuon naisen salatusta elämästä. Naisen, jota kukaan ei todellisuudessa näyttänyt tuntevan.\nViisikymppinen newyorkilainen Cassandra Neary olisi voinut menestyä valokuvauksen saralla mutta päätyikin narkkariksi ja juopoksi. Parikymppisenä julkaistu Dead Girls -valokuvateos saavutti kuitenkin jonkinlaisen kulttimaineen. Kun lain koura alkaa kolkutella Cassin ovea, hän ottaa vastaan hämärän työtarjouksen, joka vie hänet ensin Helsinkiin ja sitten Reykjavikin kautta Islannin hyytävään erämaahan blackmetalkultin jalanjäljissä. Cassin tapaamat hämärät hahmot päätyvät vainajiksi, eikä aikaakaan kun murhaaja on myös Cassin jäljillä. Pimeää kohti on sekoitus rikoskirjallisuutta, skandinaavista jumaltarustoa ja blackmetallinhöyrypäisimpiä myyttejä.\nDenise Mina (s. 1966 Glasgowssa) on opiskellut lakia ja opettanut kriminologiaa Glasgow’n yliopistossa. Hänen kirjansa ovat nousseet menestyksiksi ympäri maailmaa, ja niitä on julkaistu suomeksi kahdeksan. Uusi Alex Morrow -sarja sai alkunsa Minan edellisessä suomennetussa teoksessa Yksin yössä (2011).\nElizabeth Hand (s. 1957) on moneen kertaan palkittu yhdysvaltalaiskirjailija. Hän on kirjoittanut parikymmentä romaania, joista Pimeää kohti on hänen ensimmäinen suomennettu teoksensa.\n”Mahtavan koukuttava.” – Me Naiset\n24 RIKOS KANNATTAA\nLaakso Alkuteos: Himmelsdalen Suomentaja: Jonna Joskitt-Pöyry Sid., n. 420 s., ISBN: 978-952-01-0778-9 Ilm. kesäkuussa\nNautinnollisen nerokas trilleri pahuudesta Suojainen yksityisklinikka syvällä Alppien kainalossa on kuin maanpäällinen paratiisi stressin halvaannuttamille asiakkailleen. Puhdas vuoristoilma, reippaat aktiviteetit ja huippupsykologien ammattitaito näyttävät tuottavan hyviä tuloksia. Kun Daniel tulee hoitolaan tapaamaan kaksoisvel jeään Maxia, Maxilla on yllättävä ehdotus. Hän haluaa Danielin jäävän tilalleen laaksoon muutamaksi päiväksi voidakseen käydä hoitamassa raha-asioitaan. Päivät kuluvat, ja jo alun perin hullulta kuulostanut ajatus muuttuu Danielin painajaiseksi. Miksi laaksosta on niin vaikea päästä pois? Ovatko klinikan asiakkaat sittenkin jotain muuta kuin työuupumuksen nujertamia yritysjohtajia? Marie Hermanson (s. 1956) on julkaissut kymmenen kaunokirjallista teosta. Hänet tunnetaan älykkään jännityksen luojana. ”Äärimmäisen hyvin kirjoitettu kirja, jossa on taitavasti punottu juoni, täysipainoiset henkilökuvat ja maalauksellisia maisemakuvauksia.” – Göteborgs-Posten\n”En ole pitkään aikaan lukenut näin selkäpiitä karmivaa kirjaa. Pienin elein Hermanson kasvattaa jännityksen yhä kafkamaisemmaksi ja klaustrofobisemmaksi. Kylmäävä lukukokemus.” – Aftonbladet ”...erittäin hyvin rakennettu jännitysromaani.” – Dagens Nyheter ”Hermanson on jalostanut huippuunsa taidon ripotella tarinaan johtolankoja ja vihjeitä, jotka kutkuttavat lukijan mielikuvitusta ja saavat hänet kääntämään sivun toisensa jälkeen selityksen toivossa.” – Östersunds-Posten\nKylmä maa Alkuteos: Det kalla landet Suomentaja: Taina Rönkkö Sid., n. 360 s., ISBN: 978-952-01-0727-7 Ilm. helmikuussa\nPsykologisen trillerin mestari pimeyden voimien lumoissa Maria Strandberg huolestuu, kun hänen siskonsa Ingrid katoaa yllättäen. Pahoinpidelty Ingrid löydetään miehensä ex-vaimon Rosen kellarista. Maria päättää tukeutua pimeyden voimiin kostaakseen Roselle Ingridin kärsimykset. Mustan magian äärellä Maria joutuu kuitenkin pohtimaan, oliko syyllinen todellakin Rose?\nInger Frimansson (s. 1944 Tukholmassa) on palkittu muun muassa Ruotsin Dekkariakatemian palkinnolla kaksi kertaa. Häneltä on aiemmin suomennettu yhdeksän trilleriä.\nRIKOS KANNATTAA 25\nIsän poika Sid., 311s., ISBN: 978-952-01-0807-6 Ilm. kesäkuussa\nPelko oli kuin kulkutauti, se tarttui tyhjästä ja levisi kuin huhu. Kun Habib Ray on palaamassa töistä kotiinsa Oulunkylään, hänestä tuntuu että häntä seurataan. Habibin haaveet oman ravintolan perustamisesta saavat karun lopun, kun Habib surmataan. Kohta hengestään pääsee myös Abdi, Koskelassa asuva somalialainen poika. Surmia puivat niin poliisi kuin Karjalatalolla Käpylässä lounastava eläkeläisremmi. Isän poika on yhteiskunnallisista teemoistaan tunnetun Hannu Vuorion vakuuttava kuvaus arkipäivän rasismista ja väkivallan perimästä. Hannu Vuorio (s. 1941) on vahvasti helsinkiläinen kirjailija: Kallion, Käpylän ja Koskelan kulmien, katsomusten ja kielen sekä yhteiskunnallisen muutoksen uskottava kuvaaja. Hän voitti Suomen Dekkariseuran Vuoden johtolanka -palkinnon esikoisteoksellaan Nyman. ”Kotimainen jännäri voi olla kovaksikeitetty ilman kliseitä”, todettiin palkintoperusteluissa. Isän poika on Vuorion 11. romaani.\nEi tikkua ristiin Sid., n. 260, ISBN: 978-952-01-0576-1 Ilm. elokuussa\nKomisario Pesonen ja Kapu Kapanen jälleen vastakkain – tällä kertaa samalla puolella? Komisario Paavo Iisakki Pesonen istuu aamukahvilla kaupungin torilla. Sairauslomaa viettävän lonkka leikkauspotilaan seuraksi änkeytyy taparikollinen Kapu Kapanen. Kapu pyytää vanhalta vainoojaltaan apua. Näin käynnistyy epätavallinen tarina: komisario Pesonen ryhtyy pelastamaan ikikiusaansa pulasta.\nRisto Juhani (s. 1934) on Heinolassa asuva kirjailija. Hänen sankarinsa rikoskomisario Pesonenseikkailee tässä kirjassa kuudetta kertaa. Saatavilla myös: Vastarannan kiiski (2006), Virta ottaa omansa (2006), Paatuneet (2007) ja Salatuimpaan saakka (2009).\n26 RIKOS KANNATTAA\nTuomas Lius & Kimmo Puustinen\nKeisari Sid., n. 320 s., ISBN: 978-952-01-0775-8 Ilm. syyskuussa\nKuka on Keisari? Jarmo Turunen on tavallinen joensuulainen konttorirotta. Hänen perheensä ei tiedä, että vielä vuosikymmen aiemmin hän oli ammattirikollinen, Pohjoismaiden kuumin keikkakuski, joka ei koskaan jäänyt kiinni. Rikollinen ura päättyi, kun Turunen selvisi ainoana hengissä tulipalosta, joka vei mukanaan kahden rikollisliigan johtoportaat. Sen jälkeen hän rakensi itselleen uuden henkilöllisyyden ja uuden elämän. Huolella vaalittu tasapaino horjahtaa varoittamatta, kun Turunen saa puhelinsoiton. Puhelun takana on Keisari, joka vaatii lupautumaan mukaan Sille Viimeiselle Keikalle. Turunen tietää, että Keisari on hahmo jota vain harva on uskaltanut uhmata, eikä kukaan ole jäänyt henkiin niin tehtyään. Lisäksi hän ainoana tietää jotain muutakin: että Keisaria ei ehkä ole oikeasti olemassa.\nKuka on Keisari? Kuka käyttää legendaa hyväkseen? Entä miten korkea hinta Turusen täytyy lopulta maksaa, jotta menneisyys päästää hänet vapaaksi? Tuomas Lius (s. 1976) on joensuulainen kirjailija ja sarjakuvantekijä. Like on julkaissut häneltä aiemmin kolme toimintatrilleriä: Haka (2009), Laittomat (2010) ja Härkäjuoksu (2011). Kimmo Puustinen (s. 1975) on joensuulainen hopeaseppä, teologian maisteri ja esikoiskirjailija. Hänen kirjailijasuosikkejaan ovat Jarkko Sipilä, Jens Lapidus, James Ellroy ja Terry Pratchett. Tuomas Liuksen teoksista sanottua: ”Aineksia on kauhuelokuvasta maalaiskomediaan... Nauraa saa ja kauhistua.” – Ilta-Sanomat ”Haka, Laittomat ja Härkäjuoksu ovat vahva osoitus Tuomas Liuksen osaavuudesta kirjoittajana ja toiminta seikkailuiden luojana.” – Ruumiin kulttuuri\nRIKOS KANNATTAA 27 Kuva: Andy Anderson\nSYMPATIAA PAHOLAISELLE – Raakalaisten esinäytös Alkuteos: The Kings of Cool Suomentaja: Ilkka Salmenpohja Sid., n. 600 s., ISBN: 978-952-01-0802-1 Ilm. syyskuussa\nKorkeaoktaanista rikosviihdettä huumeille omistetuista elämistä ja sukupolvien taistelusta James Ellroyn manttelinperijäksi ylistetyn Don Winslowin Raakalaiset kertoi parikymppisistäystävyksistä Benistä ja Chonista sekä heidän yrityksistään pelastaa yhteinen rakastettunsa O. Uutuusromaani taas paljastaa, kuinka nuo kolme löysivät toisensa. Tarina alkaa 60-luvun Etelä-Kaliforniasta ja kertoo monenlaisista perheistä: biologisista perheistä, hengenheimolaisista ja bisneskumppanuksista. Kamppaillessaan huumediilerien ja kierojen poliisien kanssa nuori polvi saa huomata, että vanhempien historia sanelee myös heidän kohtaloaan. Odottamattomat tapahtumat syöksevät kaksi sukupolvea törmäyskurssille, ja lopulta Benin, Chonin ja O:n on valittava biologisten perheidensä ja toistensa väliltä.\nRomaanin juonenkäänteet ovat odottamattomia, hahmot yltiöcooleja, kerronta vimmaista ja huumori kuolettavaa. Etelä-Kaliforniassa asuva kirjailija Don Winslow (s. 1953) on entinen yksityisetsivä, jonka perusteellinen tuntemus rajaseudun huumekaupasta antaa hänen teoksilleen autenttista särmää. Winslowin edelliseen romaaniin Raakalaiset (Like 2011) pohjautuva Oliver Stonen elokuva saa ensi-iltansa syyskuussa 2012, ja sitä tähdittävät muun muassa John Travolta, Uma Thurman, Benecio Del Toro ja Salma Hayek. Saatavilla myös leffapokkari. Raakalaisista sanottua: ”Winslow kertoo tarinan tyylillä, joka saisi James Ellroyn kalpenemaan kateudesta.” – Helsingin Sanomat ”Herätkää! Winslow on rikoskirjallisuuden ykkösnyrkki.” – James Ellroy\n28 SCIFI JA FANTASIA\nAlkuteos: Blue Remembered Earth Suomentaja: Hannu Tervaharju Nid., n. 700 s., ISBN: 978-952-01-0782-6 Ilm. elokuussa\nAlkuteos: Flashback Suomentaja: Einari Aaltonen Sid., n. 700 s., ISBN: 978-952-01-0719-2 Ilm. lokakuussa\nUutuusromaani dramaattisen ilmastonmuutoksen jälkeisestä 2100-luvun maailmasta\nMaapallon geopoliittinen tasapaino on kääntynyt päälaelleen 2100-luvulla. Afrikan manner on taloudellisen ja teknologisen kehityksen kärjessä, ihmiskuntaa asutetaan muille planeetoille, ja erilaiset kaikennäkevät tekoälyt hallitsevat yhteiskuntien toimintoja. Akinyan suku on yksi Afrikan vauraimpia sukuja, mutta sisarukset Geoffrey ja Sunday Akinya kokevat ahdistavaksi tulevaisuutensa yltäkylläisen bisnesimperiumin perijöinä. He päättävät rakentaa elämänsä uudelleen vapaana sukunsa kultakahleista. Kun Akinyan suvun matriarkka kuolee, hän jättää perinnökseen salaisuuden, joka rikkoo Akinyan sisarusten ja muun suvun välit. Geoffrey ja Sunday joutuvat pakenemaan sukuaan ja ylivertaista Mekanismi-tekoälyä. Näin käynnistyy mielikuvituksen rajoja laajentava tähtienvälinen kujanjuoksu. Alastair Reynolds (s. 1966) on walesilainen kirjailija, joka nauttii suurta suosiota Euroopan science fiction -piireissä. Hän työskenteli ydinfyysikkona, ennen kuin ryhtyi kokopäiväiseksi kirjailijaksi. Like on julkaissut kymmenen hänen romaaniaan. ”Reynolds on ilman muuta yksi nykyscifin huipuista ja hänen teoksensa suorastaan pakko avaruusseikkailujen ystäville.” – Tähtivaeltaja\nUSA:n maailmanpoliittinen ylivoima luhistuu talouselämän syöksykierteessä ja entisestä supervallasta tulee väkivallan, korruption ja terrorismin kehto. Yhteiskunnassa vallitsee vahvimman oikeus, ja kurjistuva kansa haikailee paluuta menneisyyden suurvallan loistoon. Tavallisen kansan ainoa pakokeino arjen ankeudesta on flashback, kemianteollisuuden kruununjalokivi: voimakasta riippuvuutta aiheuttava huumausaine, joka sallii käyttäjänsä elää uudelleen muistojaan. Ex-kyttä ja narkomaani Nick Bottom on yksi monista, jonka elämän flashback on riuduttanut. Nickillä ei ole jäljellä mitään, paitsi muisto auto-onnettomuudessa kuolleesta vaimostaan, kun hän saa yllättävän tilaisuuden korjata elämänsä suunta. Eräs Nickin muistikuva kätkee sisäänsä vihjeen superrikkaan Hiroshi Nakamuran pojan murhaajan henkilöllisyydestä, ja Nick alkaa ratkoa muistikuviinsa kutoutuvaa mysteeriä pala palalta. Dan Simmons (s. 1948) on lukuisia kirjallisuuspalkintoja voittanut amerikkalainen kirjailija, jonka kirjoja on julkaistu kymmenissä maissa. Like on julkaissut Simmonsilta kehutun Hyperion-sarjan ja romaaninKalin laulu. ”Dan Simmons herättää minussa syvää kunnioitusta.” – Stephen King\nSCIFI JA FANTASIA 29\nAlkuteos: The Modern World Suomentaja: J. Pekka Mäkelä Nid., n. 380 s., ISBN 978-952-01-0731-4 Ilm. maaliskuussa\nAlkuteos: Snake Agent Suomentaja: Marianna Leikomaa Nid., n. 300 s., ISBN 978-952-01-0740-6 Ilm. huhtikuussa\nNelimaa käy päättymätöntä sotaa hyönteisvihollisiaan vastaan. Kuolemattomien Piiri johtaa joukkojaan yhä verisempiin taisteluihin, kunnes Piirin Arkkitehti kehittää ennennäkemättömän kunnianhimoisen suunnitelman. Keisarin Airut Jant Shira painiskelee toisenlaisten ongelmien kanssa: hänen on löydettävä Linnan Jousimiehen villi tytär, joka on karannut syntiseen Hacilithin kaupunkiin. Silloin Nelimaan ylle laskeutuu uusi uhka. Siitä selvitäkseen sisällissotien runteleman Piirin on yhdistettävä koko Nelimaa viimeiseen voimainponnistukseen. Steph Swainston (s. 1974) on brittiläinen fantasiakirjailija. Hänen palkitun trilogiansa aiemmat osat ovat Kuolemattomien kaarti (2010) ja Aika on lahjoista suurin (2011). ”Steph Swainston visualisoi hurjat miekkataistelut, myrskyssä natisevat purjelaivat sekä nuolisateen pimentämät sotatantereet niin taiten, että lulkijasta tuntuu kuin hänet olisi heitetty tapahtumien kokijaksi.” – Helsingin Sanomat\nYliluonnollisiin rikoksiin erikoistunut komisario Chen saa tehtäväkseen selvittää singaporelaisen teollisuusjohtajan tyttären kuolemantapauksen. Teinitytön sielu on päätynyt taivaan sijaan aaveeksi helvetin bordelliin, ja Chen epäilee, että maan ja helvetin välillä tapahtuu laitonta aavekauppaa. Aavekaupan jäljet näyttävät johtavan manalan hierarkian ylimmille tasoille, ja Chen joutuu matkustamaan pimeyden valtakuntaan selvittääkseen tapauksen, joka kietoutuu demoniylimystön masinoimaan infernaaliseen hankkeeseen. Liz Williams (s. 1965) on brittiläinen kirjailija, jonka johdattivat scifi- ja fantasiakirjallisuuden tielle hänen vanhempansa, kauhukirjailijaäiti ja taikuri-isä. Williams on väitellyt tohtoriksi tieteenfilosofiasta ja opettanut englantia Aasiassa. Williams on myös druidi. Williams saapuu Suomeen kesällä 2012 Finnconin kunniavieraana. ”Williams on yksi brittiläisen tieteiskirjallisuuden kiehtovimmista edustajista.” – Tähtivaeltaja\nÄiDEISTÄ PARHAIN Alkuteos: Are You My Mother? Suomentaja: Anu Nyyssönen Sid., 290 s., ISBN: 978-952-01-0798-7 Ilm. syyskuussa\nSarjakuvaromaanin bestselleristi iskee jälleen Alison Bechdelin Hautuukoti oli kirjallinen tapaus. Siinä hän kuvasi surkuhupaisalla tavalla nuoruuttaan hautaustoimistoa pyörittävässä perheessä. Lesboutensa tiedostaneen Alisonin päätös tulla ulos kaapista aikuisuutensa kynnyksellä vapautti perheen vuosia kestäneestä jännittyneisyydestä, ja samalla kävi ilmi, että myös kulturellilla, hämärissä olosuhteissa kuolleella isällä oli ollut homoseksuaalisia suhteita. Uudessa teoksessa päähenkilöksi Alisonin rinnalle nousee lapsilleen etäinen, halauksissa kitsas äiti: kyltymättömästi kirjoja ahmiva ja musiikkia rakastava harrastajanäyttelijä, joka on joutunut vaihtamaan taiteelliset intohimonsa perheenäidin velvollisuuksiin ja onnellisen avioliiton kaappihomoon aviomieheen. Sarjakuvaa tehdessään aikuinen Alison pohtii omia rakkauksiaan ja yrittää ymmärtää äitinsä ratkaisuja.\nHän kuvaa äidin ja tyttären kipeää suhdetta kyyneliin saakka liikuttavasti ja samaan aikaan nostattavan hilpeästi. Bechdelin sarjakuva on jälleen myös kirjallinen ja filosofinen runsaudensarvi: monikerroksinen tarina kuljettaa henkilökaartissaan paitsi tragikoomisen kulttuuriperheen jäseniä myös psykoanalyysin ikonia Donald Winnicottia ja lukuisia muita Alisonille läheisiä hahmoja. Alison Bechdel (s. 1960) on amerikkalainen sarjakuvataiteilija ja kirjailija. Bechdelin sarjakuvaromaani Hautuukoti voitti vuonna 2007 ”sarjakuvien Oscarin”, Eisner-palkinnon, ja amerikkalainen lehdistö nosti sen parhaiden kirjojen listoille – kunnianosoitus josta sarjakuvat saavat harvemmin nauttia. Kulttisuosioon Bechdel nousi sarjakuvallaan Lepakkoelämää, jota on suomeksi ilmestynyt kolme albumillista. Toukokuussa 2012 ilmestyneen Äideistä parhain -teoksen oikeudet on jo nyt myyty Isoon-Britanniaan, Hollantiin, Espanjaan, Italiaan, Ranskaan, Saksaan ja Suomeen. Hautuukodista sanottua: ”Bechdel taitaa nyanssit, pienet sanomatta jäävät sanat ja tunteet. Hautuukodin runsaus palkitsee tarkan lukijan.” – Helsingin Sanomat\nPaula Noronen & Annukka Leppänen\nPirjo ja kaveri II\nSid., 56 s., 4-väri, ISBN: 978-952-01-0823-6 Ilm. elokuussa\nNid., n. 56 s., mv, ISBN 978-952-01-0747-5 Ilm. helmikuussa\nSuosittu sarjakuvastrippi koukuttaa visuaalisilla oivalluksillaan\nPirjo kertoo ja kaveri komppaa!\nSarjakuvastripeistä koostuva Planeetta Z on hieman kuin Avara luonto neljässä ruudussa, tosin eliöt ja luonnonilmiöt ovat välillä kovin erilaisia kuin koto planeetallamme. Planeetta kantaa päällään monenlaisia kulkijoita, jotka ovat tunnistettavasti jotakin (ainakin yhtä) eläinlajia mutta toimivat saalistusvietteineen ja parinmuodostuksineen kuin ihmiset. Visuaalisia oivalluksia pursuavan ja väreiltään hehkuvan sarjakuvan tyylilajia voisi kuvailla sekoitukseksi söpöyttä, sala peräisyyttä ja julmuutta. Ensimmäinen Planeetta Z -strippi ilmestyi maaliskuussa 2010, ja sen jälkeen sarja on kerännyt runsaan fanijoukon Helsingin Sanomien Nyt-liitteessä ja omilla facebook-sivuillaan. Maria Björklund (s. 1970) on helsinkiläinen sarja kuvapiirtäjä, animaationtekijä ja kuvittaja. Hänen tunnetuimpia sarjakuviaan ovat Planeetta Z sekä useissa lehdissä julkaistu, kaksi kertaa albumiksikin koottu Kaksin. Yksi hänen viimeisimmistä animaatiotöistään on galleriainstallaatio Kihi-Kuhi, joka on tähän mennessä kiertänyt taidemuseoissa ja -gallerioissa Berliinissä, Turussa, Porissa, Tampereella ja Keravalla.\nPirjo ja kaveri ovat saaneet uutta pohdittavaa: löytyisikö pesiksen säännöistä määritelmä sille, mikä on pettämistä ja mikä vain nuhteetonta pesällä käymistä? Miksi facebook on niin suosittu? Miksi navigaattori ajattelee kuin mies? Miksi persujenkin kannattaisi hyväksyä homoliitot? He antavat vastauksen myös siihen, miten baaritiskillä tai kaupassa tunnistaa aukottomasti, onko kyseessä homo, hetero, lesbo vai jokin muu. Pirjo ja kaveri II on jatkoa suositulle albumille, jonka jutut ja hahmot ovat tuttuja myös stand up -show’na. Uudessa albumissa aiheiden kirjo liikkuu facebookista kiihkouskovaisten edesottamuksiin ja tietenkin naisten ja miesten välisen eron ikuisen mysteerin pohtimiseen. Paula Noronen on helsinkiläinen freelance-kirjoittaja. Hän on kirjoittanut viisi lasten- ja nuortenkirjaa sekä käsikirjoittanut lukuisia radio- ja tv-ohjelmia. Noronen on ollut kaksi kertaa myös Finlandia Junior -ehdokkaana. Annukka Leppänen on Helsingissä asuva tietotekniikan aikuiskouluttaja, graafikko ja kuvittaja. Hänen ensimmäinen sarjakuva-albuminsa Anopin unelma ilmestyi vuonna 2002.\nAlkuteos: Ed The Happy Clown Suomentaja: Jukka Heiskanen Nid., mv, 246 s., ISBN: 978-952-01-0825-0 Ilm. syyskuussa\nAlkuteos: En la tierra de los Sin Tierra Suomentaja: Sari Selander Sid., 168 s., 4-väri, ISBN: 978-952-01-0788-8 Ilm. syyskuussa\nMustaa huumoria tykittävä kulttisarjis uutena painoksena\nVallankumoushenkisen sarjakuvasarjan huima finaali\nMustalla huumorilla herkuttelevassa kulttisarjakuvassa hyväuskoinen klovni Ed joutuu makaaberien rinnakkaistodellisuuksien vuoristorataan: hän pakenee Jeesus-kompleksista talonmiestä ja mustasukkaista poikaystävää sekä väistelee vampyyreitä ja rottia syöviä kannibaalipygmeja – muun muassa. Teos on saavuttanut suosionsa ennen kaikkiea pihdeissään pitävän tarinankuljetuksen, tyylikeinot sulauttavan eritehuumorin ja splätteriscifin ansiosta. Vuonna 1989 suomeksi julkaistun teoksen uudessa painoksessa on Chester Brownin esipuhe, joka avaa niin albumin alkuperäisen ilmestymisajan kuin meidänkin aikamme zeitgeistin.\nVasco etsii ystäväänsä Juania, joka on kadonnut salaperäisesti Latinalaiseen Amerikkaan. Vasco on jo matkannut läpi mantereen, eksynyt Meksikon zapatistien joukkoihin ja törmännyt Nicaraguan veriseen historiaan. Tässä albumissa hän päätyy Brasiliaan, maattomien maille, ja joutuu jälleen vallankumouksellisten käänteiden todistajaksi brasilialaisten maanviljelijöiden vaatiessa oikeuksiaan. Suuren suosion saaneita Maattoman Juanin matkoja on ilmestynyt yli 600 sivua, yhteensä kolme albumillista. Sarjaa on julkaistu Espanjan lisäksi useissa Euroopan maissa. Maattomien mailla on sarjan neljäs ja viimeinen osa.\nChester Brown (s. 1960) on palkittu kanadalainen sarjakuvataiteilija, joka aloitti uransa jo 12-vuotiaana. Sittemmin Brown on julkaissut monipuolisen tuotannon. Ed – Iloinen klovni -albumista hän sai lukuisia palkintoja ympäri maailmaa, samoin kuin Kanadan alkuperäiskansan sankaria kuvaavasta sarjakuvastrippisarjasta Louis Reel (1998–2003). Ed on edelleen Time-lehden kymmenen parhaan koskaan tehdyn sarjakuvan listalla.\nJavier de Isusi (s. 1972) on tunnustettu espanjalainen piirtäjä, jonka töitä on kehuttu ja palkittu. Hän opiskeli arkkitehdiksi mutta lähti heti valmistuttuaan kiertämään LatinalaistaAmerikkaa. Palattuaan hän alkoi piirtää kokemuksiinsa pohjautuvaa sarjakuvaa. Sen sankari Vasco on klassinen seikkailijahahmo, Corto Maltesen perillinen, joka puolustaa sorrettuja ja seikkailee usein vallankumousliikkeiden parissa tai ainakin niiden jälkimainingeissa. Like on julkaissut aiemmin Maattoman Juanin matkat -sarjan aiemmat osat Marcosin piippu (2009), Mikä-mikä-maan saari (2010) ja Hullu joki (2011).\n”Ed – Iloinen klovni on kultti- ja tyylitietoinen sarjakuva. Brown käyttää surrealismia, sarjakuvaa ja kauhusatiiria keinoina; kaikkea kolmannessa potenssissa, niitä samalla ironisoiden.” – Helsingin Sanomat\nVain muutaman donitsin tähden\nURA Kuvitettu toimintakertomus 1999–2012\nSid., 150 s., 4-väri, ISBN: 978-952-01-0824-3 Ilm. syyskuussa\nKaiva huumorin kukka ikijäästä, vaeltavat donitsit iskevät jälleen! Ilkikurinen underground-mies Juntunen nyrjäyttää huumorintajun lopullisesti pois radaltaan. Peräaukot saalistavat joukolla, pomoa luullaan jatkuvasti homoksi, Lauri Tähkä siittää lapsia liukuhihnalla. Ei mitään järkeä? Erinomaista! Tämän aivoriihen jälkeen maailma ei näytä enää samalta. Vain muutaman donitsin tähden sisältää kattavan kokoelman Soundi-lehdessä alun perin ilmestyneitä yhden ruudun tarinoita. Kokoelma on järjestyksessä kolmas. Ensin tulivat Kourallinen donitseja sekä Munkit, nunnat ja donitsit, ja nyt kansan siivittää hurmioon tämä kauan kaivattu valikoima. Sarjakuvantekijä-rocktoimittaja-tatuoija-levynkansitaiteilija Juho Juntunen (s. 1953) on aikamme legenda. Juntunen on piirtänyt sarjakuvia Soundiin, Huuleen ja Pahkasikaan ja tehnyt levynkansia muiden muassa Juicelle, Pelle Miljoonalle ja Sleepy Sleepersille. Hän on kirjoittanut suomalaisen gonzo-journalismin klassikoksi nousseen Tuuliajolla-reportaasiromaanin sekä tuhansittain musiikki- ja kulttuurijuttuja eri lehtiin. Hänet palkittiin Puupää-palkinnolla vuonna 2008. Aiemmat Liken julkaisemat sarjakuvat ovat Kourallinen donitseja (2001), Paholaisen morsian (2007) ja Manala (2011).\nSid., 194 s., 4-väri, ISBN: 978-952-01-0789-5 Ilm. elokuussa\nHän on väkevä! Hän on mahtava! Hän on sinun! URA on elämää suurempi CV. Alun perin sarjakuvataiteilija Petteri Tikkasen alter egoksi syntynyt ex-vapaapainija sukeltaa sarjakuvahahmoksi ja sieltä takaisin kitaran varteen. Mikä ajaa miestä pukeutumaan trikoisiin... rikkinäisiin sellaisiin? Voima, vapaus, pelko vai itsensä alittaminen? Juontohommat burleskifestivaaleilla, elävän mallin haastava osa, suomalaisen vapaapainin ensimmäinen aalto, bändit Hämärä no 5 ja Vectors. Tiukasti marginaalissa myllertävä Black Peider raivostuttaa ja ihastuttaa asennetta, intohimoa ja akustista kurmootusta uhkuvalla musiikillaan. Lue sarjakuvallinen selonteko aikamme mystisestä tulkista! Petteri Tikkanen (s. 1975) on Iisalmesta kotoisin oleva sarjakuvataiteilija. Hän kirjoitti nimensä suomalaisen sarjakuvan historiaan voittamalla Kemin sarjakuvakilpailun kaksi kertaa peräkkäin vuosina 1997 ja 1998. Vuonna 2010 Tikkanen voitti Sarjakuva-Finlandian albumilla Eero. Tikkanen esiintyy ajoittain mustissa trikoissa, ja silloin häntä kutsutaan nimellä Black Peider. Syksystä 2011 alkaen Black Peider on arvioinut keikkoja Rumbassasarjakuvan muodossa.\nCraig Thompson Pentti Otsamo\nKahvitauko Sid., 60 s., mv, ISBN 978-952-01-0703-1 Ilm. tammikuussa\nKahvia ja naapuruusapua – viivan taitaja kuvaa arjen absurdeja hetkiä Unisadut on luettu ja äidinkin on aika saada kuppi kahvia. Mutta kahvipurkki ammottaa tyhjyyttään. Siispä vikkelästi kauppaan sillä aikaa kun lapsi nukkuu! Kahvinostomatka saa yhä oudompia käänteitä, kun kukkarossa ei ole lantin lanttia, turvamies mulkoilee pahasti ja maahanmuuttokriittiset ovat pystyttäneet marketin pihalle kahvikojun. Ainut apu tuntuu olevan kahvinmusta naapurinherra. Pentti Otsamo (s. 1967) voitti Suomen sarjakuvaseuran myöntämän Puupäähatun jo uransa alkuvaiheessa vuonna 1995. Sittemmin hän on tullut tunnetuksi muun muassa Pauli Kallion kanssa tekemästään FC Palloseurasta. Otsamo kuuluu eittämättä maamme kärkipiirtäjiin, ja hänen teoksiaan on julkaistu paljon myös ulkomailla, muun muassa saksaksi, englanniksi, ranskaksi, ruotsiksi ja italiaksi. ”Upea piirtäjä ja tarinankertoja vie pisteet viimeistään tarinan lopetuksella, joka saa ainakin pienen lapsen vanhemman pohtimaan ajankulua.” – Apu ”Kahvitaukoa voi luonnehtia sarjakuvanovelliksi. Kerronta on tiivistä, mutta se antaa tilaa lukijan luoda asioistaomia näkemyksiään.” – Turun Sanomat\nHabibi Alkuteos: Habibi Suomentaja: Ida Takala Sid., n. 665 s., mv, ISBN 978-952-01-0743-7 Ilm. helmikuussa\nUpea sarjakuvaromaani loihtii synteesin ikiaikaisista teemoista Pienen Dodolan lapsuus loppuu, kun hänet myydään vaimoksi keski-ikäiselle ukolle. Maantierosvot tappavat aviomiehen raa’asti, mutta tytön onnistuu paeta autiomaahan. Hän asettuu asumaan hylättyyn laivaan orjuudelta pelastamansa pikkupojan, Habibin, kanssa. Lapset elävät vaatimatonta mutta onnellista elämää, kunnes Dodola ryöstetään sulttaanin haaremiin. Habibi lähtee etsimään ystäväänsä. Matkasta muodostuu hurja taival lapsuudesta aikuisuuteen ja muinaisesta moderniin. Muhkea sarjakuvaromaani saa aineksensa islamilaisesta tarinankerronnan perinteestä, mutta sen tarina tuo syvällisessä kulttuuriin perehtyneisyydessään lukijan eteen arabikulttuurin koko moninaisuuden. Craig Thompson (s. 1975) on kaikilla tärkeimmillä kansainvälisillä palkinnoilla palkittu sarjakuvataiteilija. Time-lehti valitsi vuonna 2005 Thompsonin Blanketsin parhaaksi koskaan tehdyksi sarjakuvaromaaniksi. Habibi nousi heti ilmestyttyään Yhdysvaltojen myyntilistan kärkeen ja on kerännyt ylistäviä arvosteluja. Sitä pidetään merkittävänä sarjakuvaromaanin uudistajana. ”Jos ei ole koskaan lukenut sarjakuvaromaania, kannattaa aloittaa tästä.” – Apu ”Habibi on silmiähivelevän upeasti piirretty ja notkeasti etenevä sarjakuva.” – Lapin Kansa\nKiihkeä maa – Nuoruuteni vastarintaliikkeessä Alkuteos: Something Fierce Suomentaja: Anu Nyyssönen Julkaistu yhteistyössä UN Womenin kanssa Sid., 301 s., ISBN 978-952-01-0726-0 Ilm. maaliskuussa\nMitä tapahtuu, kun äiti antaa elämänsä – ja tyttärensä – vallankumoukselle? Yksitoistavuotias Carmen ihailee Charlien enkeleitä ja pussailee luokan ihanimman pojan kanssa. Hänen elämänsä on keskiluokkaisen huoletonta. Perheen koti on kuitenkin vastarintaliikkeen aktivistien salainen turvapaikka, jossa vanhemmat tekevät työtä Pinochetin diktatuurin kaatamiseksi. Siksi kukaan Carmenin ystävistä ei tiedä, kuka Carmen todella on ja mikä on hänen perheensä tarina. Kiihkeä maa on harvinaislaatuinen kuvaus lapsuudesta ja naiseksi kasvusta vastarintaliikkeessä. Kirja ei esitä vapaustaistelijoita sankareina tai marttyyreina vaan näyttää vallankumouksellisen elämän rajuuden lapsen ja nuoren naisen silmin. Carmenin tarina ei ole kuitenkaan synkkä, sillä hänen tapansa kertoa on humoristinen ja lämmin. Kiihkeä maa voitti Canada Reads -kirjallisuuskilpailun 2012. Carmen Aguirre (s. 1967) on chileläissyntyinen näyttelijä ja näytelmäkirjailija, joka asuu nykyään Kanadan Vancouverissa. Hän on ollut mukana kirjoittamassa 18 näytelmää ja näytellyt pääosaa Sundance-festivaalin pääpalkinnon voittaneessa elokuvassa.\nMEISSÄ ON VOIMAA Alkuteos: Mighty Be Our Powers Suomentaja: Kirsi Luoma Julkaistaan yhteistyössä UN Womenin kanssa Sid., n. 240 s., ISBN: 978-952-01-0787-1 Ilm. elokuussa\nHuikea selviytymistarina ja kertomus ihmisyyden voitosta sodan keskellä ”Et ole kuullut tätä tarinaa aiemmin, koska tämä on afrikkalaisen naisen tarina. Meidän tarinamme tulevat harvoin kerrotuiksi.” Leymah Gboween nuoruus katkesi koko perheen rikki repineeseen raakaan sisällissotaan, jonka aikana hän ajautui väkivaltaiseen avioliittoon, synnytti lapsensa mutta löysi itsestään voiman nousta pahuutta vastaan. Vuonna 2003 Gbowee perusti kristityt ja musliminaiset yhdistävän kansalaisjärjestön Liberian Mass Action for Peacen, joka vaikutti ratkaisevalla tavalla diktaattori Charles Taylorin syöksemiseen vallasta ja Liberian ensimmäisen naispresidentin Ellen Johnson Sirleafin valintaan. Naiset taistelivat väsymättä ja kaikin keinon terroria vastaan: he järjestivät mielenosoituksia, seurasivat rauhanneuvottelijoita yli maiden rajojenja painostivat rauhaan jopa seksilakolla. Leymah Gbowee (s. 1972) on yksi vuoden 2011 Nobelin rauhanpalkinnon voittajista Liberian presidentin Ellen Johnson Sirleafin ja arabikevään voimahahmon Tawakel Karmanin kanssa. ”Liberialaisen poliittisen aktivistin omaelämäkerran ei ehkä ensi silmäyksellä uskoisi olevan näin käänteen tekevää tekstiä, mutta se on – siksi, että Leymah Gboween tarina tempaa mukaansa kuin paraskin romaani.” – Reader’s Digest\nRautaiset rakastajat Matka Erika Eiffelin maailmaan Sid., n. 250 s., ISBN: 978-952-01-0645-4 Ilm. lokakuussa\nPasmat sekoittava trippi rakkauden ytimeen Toimittaja Janne Flinkkilän teos matkastaan Erika Eiffelin maailmaan on vastaansanomaton puolustuspuhe rakkauden eri ilmenemismuodoille. Yhdysvalloissa vuonna 1972 syntynyt Erika Eiffel antoi kasvot objektiseksuaalisuudelle, kun hän meni vuonna 2007 Pariisissa ”naimisiin” Eiffel-tornin kanssa. Lapsena häntä heiteltiin kasvattikodista toiseen ja käytettiin seksuaalisesti hyväksi, ja palvelusaikana Yhdysvaltain Air Force Academyssa hänet yritettiin raiskata. Potkut ilmavoimista ja suhde katana-miekan kanssa johtivat hänet Japaniin, missä hän perehtyi budo-filosofiaan ja menestyi perinteisessä japanilaisessa miekkailussa paremmin kuin kukaan länsimaalainen tai nainen siihen asti. Sittemmin hän voitti jousiammunnan maailmanmestaruuden ja selätti miltei kohtalokkaaksi osoittautuneen sairauden. Nyt Erika elää onnellisena vapaamielisessä Berliinissä ja levittää avarakatseisuuden sanomaa ympäri maailmaa. Nyrjähtäneestä huumorintajustaan ja kognitiivisesta ketteryydestään tunnetun Janne Flinkkilän sekä hurmaavan avoimen Erika Eiffelin yhteinen sukellus Erikan maailmaan on vallankumouksellinen puheenvuoro elämän ydinkysymyksistä. Janne Flinkkilä (s. 1978) on vapaa toimittaja, joka on työskennellyt Rumban toimituspäällikkönä ja Ylioppilaslehden toimitussihteerinä ja kirjoittaa muun muassa Helsingin Sanomiin, Nyt-liitteeseen, Ilta-Sanomiin, Aamulehteen, Metroon ja Infernoon.\nLÄVISTETYT Sid., ISBN: 978-952-01-0754-3 Ilm. maaliskuussa\nKoukuttava tarina kehon haltuun ottamisesta Lävistetyt on ensimmäinen suomalainen tietoteos lävistyksistä ja muista kehon muokkaamisen tavoista. Se kartoittaa ilmiön historiaa lävistetystä ja tatuoidusta jäämies Ötzistä ihonalaisia ledlamppuja ja vibraattoreja kehitteleviin aikalaisiimme saakka. Keskiössä ovat alan merkittävimmät nykytekijät ja kiinnostavimmat suunnannäyttäjät Fakir Musafarista Nalle Virolaiseen. Kartoittaessaan kehonmuokkauksen historiaa ja nykyilmentymiä Lävistetyt räväyttää auki sen kulttuuristen ja yksilöllisten merkitysten kirjon. Moni kokee vartalon muokkaamisen tavaksi ottaa oma keho haltuun. Joillekuille vartalonmuokkaus on osa henkistä ja hengellistä prosessia, suuntaviitasto retkellä itseyden ytimeen. Alakulttuuriguru Jouni Hokkanen on kirjailija, toimittaja ja muun muassa lävistysdokumenttielokuvan Body of God ohjaaja. Alakulttuureja 80-luvulta asti seurannut Hokkanen on aiemmin julkaissut kulttiteokset Roskaelokuvat, Saatana kauhuelokuvassa ja Räjähtävä valas, kirjoittanut reilut tuhatkunta artikkelia ja ohjannut 11 dokumenttia.\nIltojen sinessä Alkuteos: Blue Nights Suomentaja: Kirsi Luoma Sid., n. 220 s., ISBN 978-952-01-0705-5 Ilm. huhtikuussa\nKauniisti ja haikeasti elämän käännekohdista Iltojen sinessä alkaa heinäkuun 26. päivä 2010 Didionin muistellessa tyttärensä Quintana Roon seitsemän vuotta aiemmin pidettyjä häitä. Tytär on vastikään kuollut yllättäen. Ajatus siitä, että tänään olisi tyttären seitsemäs hääpäivä, herättää eloisia tuokiokuvia Quintanan lapsuudesta ja kouluvuosista. Didion pohtii tytärtään ja rooliaan vanhempana, kysyy suoria kysymyksiä, joita kuka tahansa lapsensa menettänyt kysyisi. Hän tuntee epäonnistuneensa, eikä tiedä johtuiko se ymmärtämättä tai löytämättä jääneistä vihjeistä. Ajatuksiin kytkeytyy saumattomasti sattumuksia, jotka korostavat hänen omaa ikäänsä, jota hänen on vaikea tunnustaa saati hyväksyä. Iltojen sini – pitkät, vienot illan tunnit kesäpäivänseisauksen jälkeen – on ”vastakohta kirkkauden sammumiselle, mutta myös varoitus siitä”. Didionin Iltojen sinessä puolestaan on paitsi unohtumaton myös syvästi liikuttava – ja tyylillisesti loistokas. ”Lukeminen tuntuu siltä kuin Didion istuisi itse tuossa vastapäätä ja kertoisi, miten kaikki kävi. Ja se tarina on pakko kuulla loppuun.” – Image\nKaija Juurikkala & Janne Ruokonen\nAskeleita – intuition mestarikurssi Sid., 300 s., ISBN 978-952-01-0737-6 Ilm. helmikuussa\nElämäntarkoituksensa oivaltanut opettaja tarjoaa eväitä oman polkunsa etsijälle ja johdattaa satuun, jolla ei ole loppua Mitä tapahtuu, kun seuraa intuitiotaan? Kun lähettää henkensä vieraaseen taloon? Kun etsii vaistollaan kadonneita esineitä? Kun sukeltaa tutkimusmatkalle toisen kehoon? Askeleita on jatkoa elokuvaohjaaja Kaija Juurikkalan suositulle Varjojen taika -teokselle. Se kertoo Kaijan seuraavasta askeleesta, siitä, kuinka oppilaasta tuli opettaja. Hän kutsui kymmenen ihmistä tutustumaan intuitioon ja väittää, että kuudennen aistin voi halutessaan avata kuka tahansa. Myös sinä. Kirja kertoo Kaijan kymmenestä oppilaasta, joiden taittamaa matkaa lukija pääsee seuraamaan ennennäkemättömän läheltä. Harjoitukset nostattavat kurssilaisissa riemullisia oivalluksia, upottavat epäilyksiin ja avaavat ovia syvemmälle sisimpään. Kirjailija Janne Ruokonen on yksi osallistujista. Hän tallensi 900 liuskaa nettikirjeenvaihtoa ja valitsi tähän kirjaan vuoden matkasta helmet: ”Elät tullaksesi siksi, joka todella olet. Intuition mestarikurssi johdattaa syvälle itseesi ja kykyihisi. Lempeästi. Yllättävästi. Viisaasti.”\nAlkuteos: Why Marx Was Right Suomentaja: Petri Stenman Nid., 280 s., ISBN 978-952-01-0710-9 Ilm. helmikuussa\nNid., n. 300 s., ISBN: 978-952-01-0707-9 Ilm. syyskuussa\nAjankohtainen muistutus siitä, että nykypolitiikalle on vaihtoehtoja ”Liikkeellä on kummallinen käsitys, että Marx ja hänen teoriansa voidaan nyt turvallisesti haudata – ja vielä sen jälkeen kun kapitalismi on juuri kokenut yhden historiansa tuhoisimmista kriiseistä.” Maailman talouden, ympäristönja tasa-arvon järistessä on hyvä tutustua perusteltuihin vaihtoehtoihin nykyjärjestelmälle. Terry Eagleton tarjoaa niitä kosolti paljastamalla väärinkäsitykset, joita marxismista edelleen levitetään. Teos on selkeä ja helposti lähestyttävä johdanto Marxin ajatteluun niille, jotka eivät hänen tuotantoaan tunne. Kirjan päättää filosofi Tuomas Nevanlinnan jälkisanat. Terry Eagleton (s. 1943) kasvoi irlantilaisessa työläis perheessä. Hän on kirjoittanut kymmeniä teoksia, hoitanut professuureja eri yliopistoissa ja noussut yhdeksi Englannin tunnetuimmista kirjallisuudentutkijoista. ”Ei tarvitse olla kommunisti, eikä edes työväenliikkeen edustaja, kun löytää vastauksia Eagletonin kysymykseen: Miksi Marx oli oikeassa? Tarvitsee vain seurata talousuutisia ja lukea tämä kirja.” – Keskipohjanmaa\nIkkuna huumeiden myyjien ja käyttäjien kaoottiseen arkeen Populaaritietoteos Helsingin huumemarkkinat käsittelee huumausaineiden laitonta myyntiä ja käyttöä 2000-luvun Helsingissä. Se valottaa pääkaupungin huumemarkkinoiden eri tasoilla toimivien ihmisten rooleja ja heidän elämäänsä, jota sävyttää jatkuva väkivallan uhka, riskienotto, syrjäytyneisyys, päihderiippuvuuden aiheuttamat psyykkiset, fyysiset ja sosiaaliset ongelmat, kissa ja hiiri -leikki poliisin kanssa, paranoia, ilmiannot ja ennenaikaiset kuolemat. Teos näyttää hätkähdyttävällä tavalla syrjäytyneiden karun arjen, huumebisneksen hetkellisen jännittävyyden, sen kuinka kannattamatonta huumekauppa on riskeihin nähden sekä ihmisten halun avautua laittomista asioista. Piirtämällä laajan kokonaiskuvan huumekaupan mekanismeista ja sitä ruokkivien sosiaalisten ongelmien laajuudesta kirja osoittaa, ettei huumeita voi käsitellä vain yksilön ongelmana, kuten narkofobisessa nyky-Suomessa usein tehdään. Valtiotieteiden tohtori Jussi Perälän teos perustuu hänen väitöskirjaansa varten tekemäänsä kenttätyöhön, havaintoihin ja haastatteluihin. Tausta-aineistona hän on käyttänyt myös viranomaishaastatteluja sekä esitutkintapöytäkirjoja törkeistä huumausainerikoksista.\nAfrikan ympäri Sid., n. 650 s., mv-kuvitus, ISBN: 978-952-01-0791-8 Ilm. syyskuussa\nMitä hyvää me eurooppalaiset olemme saaneet aikaan Afrikassa? Mitä kammottavaa olemme jättäneet jälkeemme?\nPopol Vuh Sid., n. 200 s., ISBN: 978-952-01-0820-5 Suomentaja: Helinä Karttunen & Ulla Ranta Ilm. elokuussa\nMayaintiaanien kansalliseepos Popol Vuh, Yhteisön kirja, on mayaintiaaneihin kuuluvan quiche-kansan pyhä kirja. Se on legendakokoelma, joka avaa oven kadonneeseen suurkulttuuriin ja sen myyttien aikaan. Espanjalaiset tuhosivat pyhän kirjan alkuperäisversion 1500-luvulla, mutta quichet merkitsivät teoksen uudelleen muistiin suullisen traditionsa, hieroglyfien ja maalausten pohjalta. Nykyään se on mayojen jälkeläisille tärkeä osa identiteettiä. Popol Vuh sisältää tarinoita maailman ja ihmisen\nNeljä vuosikymmentä Afrikkaa kolunnut kirjailija Juha Vakkuri matkusti keväällä 2011 Afrikan ympäri rannikkoa pitkin, 28 maan kautta: läpi seutujen, joille eurooppalaiset asettuivat ennen kuin uskaltautuivat syvemmälle sisämaahan. Vakkuri halusi selvittää eurooppalaisten vuosisataista vaikutusta afrikkalaiseen nykypäivään. Kirjassaan hän pohtii ja taustoittaa näkemäänsä tutkimusmatkailijan tavoin. Historian käännekohdat muuttuvat mukaansatempaaviksi tarinoiksi ja syvälle juurtuneet stereotypiat saavat uuden valotuksen: millainen tosiasiassa oli Kenian raakuudestaan tunnetun Mau-Mau-liikkeen ja englantilaisten ”sivistyneitten herrasmiesten” yhteenotto 1950-luvulla? Entä mantereen hirveimpien diktatuurien ja suurimpien vapaustaistelijoiden kohtaaminen? Vakkuri törmää myös suuriin romanttisiin rakkauksiin, joiden tuloksena autiomaihin on noussut ritarilinnoja. Matkustaessaan paikallisten ihmisten tavoin puskatakseilla ja busseilla Vakkuri näki maanosan monet kasvot: ei pelkkää köyhyyttä, kurjuutta ja korruptiota\nvaan myös yritteliäisyyttä, tahdonvoimaa ja uskoa tulevaisuuteen. Vakkurin kuvaama Afrikka ei ole mustavalkoinen. Juha Vakkuri (s. 1946) on kirjoittanut toistakymmentä Afrikkaan liittyvää kaunokirjallista teosta ja tietokirjaa. Hänet tunnetaan myös Beninissä sijaitsevan suomalaisafrikkalaisen kulttuurikeskuksen Villa Karon perustajana.\nluomisesta, jumalpoikien seikkailusta, hyvän ja pahan ikuisesta taistelusta. Kirja on avain mayojen kadonneeseen kulttuuriin, kuten myös intiaaninäkökulma teologisiin peruskysymyksiin. Se on kulttuuristen arvojensa lisäksi jännittävä seikkailukokoelma, jossa pahat saavat palkkansa monien veristen ja vaiherikkaiden käänteiden jälkeen. Popol Vuh kertoo myös mayojen profetiasta, jonka mukaan maailma syntyy uudelleen 21.12.2012 talvipäivänseisauksen aikoihin. Uudessa painoksessa on mayakulttuurin tutkija, filosofian tohtori Harri Kettusen esipuhe. Kirja on kuvitettu Kettusen piirtämillä mayahieroglyfeillä. Didrichsenin taidemuseossa on syksyllä 2012 suuri mayanäyttely. ”Popol Vuh on harvinainen herkku nykyajan kirjailmastossa: hyvin toimitettu ja notkeasti suomennettu muinaismyyttien ja legendojen kokoelma.” – Helsingin Sanomat\nBarça Alkuteos: Il Barça Suomentaja: Pekka Tuomisto Nid., n. 220 s., ISBN: 978-952-01-0777-2 Ilm. toukokuussa\nMaailman parhaan jalkapallojoukkueen salaisuus Katalonian ylpeys, jalkapallojoukkue FC Barcelona, on Espanjan mestari, Mestarien liigan voittaja ja seurajoukkueiden maailmanmestari vuodelta 2011. Se on tällä hetkellä lähes kaikkien mielestä ehdottomasti maailman paras joukkue. Sen lisäksi että Barça kytkeytyy oleellisesti Katalonian ja Espanjan poliittiseen historiaan, se liittyy elimellisesti jalkapallon taktisesti merkittäviin muutoksiin. Sen pelityyliä ihastellaan ympäri maailman, ja se on saanut useita seuraajia ja matkijoita. Yksikään muu joukkue ei ole kuitenkaan noussut samalla taktiikalla samalle tasolle – toistaiseksi. Italialaisen jalkapallotoimittajan ohittamaton esitys joukkueen pelityylistä, pelaajista, valmennusmenetelmistä ja tärkeistä otteluista kulunee puhki kannattajien, vihamiehien ja kilpailijoiden käsissä. Lajia seuraaville ja rakastaville se on oleellista ja oivaltavaa lukemista. Sen luettuaan ymmärtää, miksi juuri Barça on tuon kauniin\npelin kaunein edustaja. Espanjan maajoukkue, jonka riveissä vilisee Barçan tähtiä, puolustaa Euroopan mestaruutta EM-lopputurnauksessa tämän vuoden kesäkuussa. Kirjassa on jalkapalloentusiastin, kirjailija Irvine Welshin jälkisanat. Sandro Modeo on italialainen esseisti ja toimittaja, joka on keskittynyt ennen kaikkea jalkapalloon. Hän kirjoittaa mm. Corriere della Seraan ja Guardianin urheilusivuille. Vuonna 2010 hän julkaisi portugalilaisesta jalkapallovalmentajasta José Mourinhosta kirjan, L’alieno Mourinho, joka on käännetty useille kielille.\nPaula Salminen & Elina Snicker (toim.)\nJUMALAINEN NÄYTELMÄ – Hyväksi kirjoittajaksi dramaturgian opeilla Nid., n. 350 s., ISBN: 978-952-01-0809-0 Ilm. lokakuussa\nKuinka menestysteos kirjoitetaan\nAallon etsijän päiväkirja Sid., n. 230 s., ISBN: 978-952-01-0744-4 Ilm. helmikuussa\nUnelmia ja arkea aallonharjalla Miltä tuntuu kulkea nykyajan nomadina maailmalla, hetkestä ja vapaudesta nauttien? Santeri Niittyaro tietää sen, sillä hän eli niin yli kaksi vuotta. Aallon etsijän päiväkirja koostuu matkamuistiinpanoista. Kulkurielämän motiivina on lainelautailu, aito surffaus, mutta kiireetön seikkailu pitää sisällään myös paljon muuta. Aallon etsintä vie nuorta miestä Norjan ja Portugalin rannikoilta Tyynenmeren saarille ja Australiaan saakka. Hän seuraa elämän ja meren aaltoilua lähietäisyydeltä, innostuu, haltioituu, pohdiskelee ja tutkiskelee itseään, valintojaan ja maailmaa tinkimättömän rehellisesti. Rantapummi ja vapaaehtoistyöntekijä seuraa uskollisesti unelmaansa, mutta unelma on samalla pakoa, joka ei voi jatkua ikuisesti. Lopulta elämä heittää voltin eivätkä asiat ole enää omissa käsissä. Santeri Niittyaro on 35-vuotias arkkitehti, joka sai aivovamman surffausonnettomuudessa. Vammauduttuaan hän alkoi kirjoittaa. ”Santeri Niittyaron päiväkirjaan perustuva kertomus elämästä nykyajan nomadina houkuttelee lukemaan, vaikka ei mitään surffauksesta tietäisikään.” – Hämeen Sanomat\nLukuisten menestyneiden nykyprosaistiemme tausta on draamassa. Tämä ei ole mikään ihme, sillä draaman ja dramaturgisten keinojen ymmärtäminen antaa monipuoliset välineet kirjoittamiseen. Näytelmä on uutta ajattelua luovaa kirjallisuutta ja lajina sallivampi kuin esimerkiksi perinteinen romaani. Näytelmäkirjailijan koulutuksen saaneista kirjoittajista on noussut merkittäviä ja suomalaiseen kirjallisuuteen uusia tuulia tuoneita romaanikirjailijoita, kuten Sofi Oksanen ja Laura Gustafsson. Kirja antaa välineitä ja inspiraatiota kaikenlaiseen kaunokirjalliseen kirjoittamiseen ja dramaturgiseen ajatteluun. Se pohtii nykynäytelmän olemusta ja törmäyspintaa aikaamme sekä tuo esiin Suomen kirkkaimman näytelmäkirjailijakaartin äänen. Kirjassa kukin nuoren polven kirjoittaja avaa omaa kirjoittamistaan jonkin dramaturgisen työkalun avulla. Kirjoittajia ovat kirjan toimittajien lisäksi muun muassa Laura Gustafsson, Heini Junkkaala, Anna Krogerus, Okko Leo, Milja Sarkola, Miira Sippola, Tuomas Timonen, Saara Turunen, Mikko Viljanen ja Paavo Westerberg. Mukana on myös jo pitkän uran tehneitä teatterin tekijöitä, kuten Juha Hurme, Juha Jokela, Leea Klemola, Laura Ruohonen ja Pirkko Saisio. Teksti-ryhmä on nuorten näytelmäkirjailijoiden yhteisö, joka perustettiin Helsingissä tammikuussa 2007. Tekstin ydinryhmään kuuluvat Heini Junkkaala, Elina Snicker, Okko Leo, Taija Helminen, Paula Salminen ja Melli Maikkula. Vuonna 2011 Teksti-ryhmä sai Jussi Kylätasku -palkinnon tunnustuksena toiminnastaan.\nEi kaduttavaa Alkuteos: No Regrets Suomentaja: Juha Arola Sid., n. 350 s., ISBN: 978-952-01-0764-2 Ilm. elokuussa\nKissin kitarasankarin kootut avaruuslennot Ace Frehley tuli tunnetuksi Kissin tähtikasvoisena kitaristina Spacemanina, joka oli monien Kiss-fanien suosikkihahmo ja jonka elämäntyyli oli tolkkua kiertävältä radalta. Kitarasankari kumarsi teini-iästä alkaenseksin, huumeiden ja rock’n’rollin epäpyhää kolminaisuutta: kitaransoiton ohella hän veti monta vuosikymmentä viinaa ja huumeita, makasi lukemattomien naisten kanssa ja päätyi toistuvasti ruudinkatkuisiin tappeluihin. Kuusikymppinen rockikoni kertoo nyt ensimmäistä\nkertaa oman versionsa tarkkaan julkisivuaan varjelleen Kissin tarinasta. Hän muistelee bändin alkutaipaleen magiikkaa ja voitokasta paluuta mutta paljastaa myös bändidynamiikan pimeät puolet ja myrskyisän eronsa syyt. Frehley kertoo myös menestyksekkäästä soolourastaan ja siitä, miten katkaisi vuosikymmeniä kestäneen kamarallin vuonna 2006. Intiimit muistelmat ovat paitsi uskomaton selviytymistarina ja kulissit romauttava paljastuskirja myös kiinnostava trippi tähtitieteeseen, salaliittoteorioihin ja muuhun esoteeriseen spekulaatioon paneutuneen kitarasankarin psyykeen. Näyttävistä kostyymeistään ja live-esityksistään tunnetun hardrockbändi Kissin levyjä on myyty yli 100 miljoona kappaletta, ja se on yksi kaikkien aikojen eniten levyjä myyneistä rockbändeistä. Yhtyeen perustajajäsen ja entinen soolokitaristi Ace Frehley on tällä hetkellä sooloartisti.\nTony Iommi & T. J. Lammers\nIron Man – Omaelämäkerta Alkuteos: Iron Man – My Journey Through Heaven and Hell with Black Sabbath Suomentaja: Jussi Niemi Sid., n. 450 s., ISBN: 978-952-01-0800-7 Ilm. syyskuussa\nHevimetallin keksijän muistelmat ovat kuin viihdyttävä baari-ilta näköalapaikalla eläneen ystävän kanssa Hevimetallista on kehittynyt yksi rockin merkittävimmistä alalajeista, ja Black Sabbath oli bändi, joka päästi tuon pedon valloilleen. Hevisoundin kehittämiseen vaikutti erityisesti Black Sabbathin kitaristi-lauluntekijä ja johtaja Tony Iommi. Viisitoistavuotiaana koulun lopettanut Iommi ryhtyi metallitehdastyöläiseksi, mutta päästyään Rockin’ Chevroletsin riveihin hän päätti jättää työnsä ja tavoitella unelmaansa ammattimuusikkona. Kohtalon oikusta Iommi katkaisi kaksi sormeaan viimeisenä työpäivänään. Tämä tragedia mullisti musiikkihistorian. Tehtyään itse itselleen sormenpäät sulatetusta muovista ja nahasta Iommi keksi uuden, ennen kuulemattoman tumman ja pahaenteisen soittotavan. Yhdessä Ozzy Osbournen, Bill Wardin ja Geezer Butlerin kanssa Iommi perusti Black Sabbathin, jon-\nka riveissä hän vaikuttaa edelleen. Yhtyeen soundi ja okkulttinen imago muuttivat raskaan rockin pysyvästi. Black Sabbath näytti suuntaa myös ulkomusiikillisesti: sen jäsenten elämäntyylistä päihteineen ja muine hulluuden muotoineen tuli sittemmin rockklisee. Tony Iommin maanläheinen karisma ja suorapuheisuus saavat Iron Manin lukemisen tuntumaan baari- illalta hämmästyttäviä asioita kokeneen ystävän kanssa. Muistelmissaan Iommi kertoo oman versionsa ”hevimetallin Beatlesiksi” nimetyn bändin tarinasta, raskaasta lapsuudestaan sekä siitä, millaisia lunnaita hän on joutunut kutsumuksensa seuraamisesta maksamaan: kariutuneet avioliitot ja muut henkilökohtaiset tragediat ovat seuranneet toisiaan. 2000-luvulla Iommista tuli Suomi-fani ja eräänlainen suomalaisten appiukko, kun hänen tyttärensä kihlasi HIMin kitaristin Mikko Lindströmin. ”Paljon kulissientakaisia tarinoita kertova ja uusia näkökulmia musiikkimaailman pahamaineisiin hahmoihin tarjoava teos on vilpitön ja rehellinen katsaus rockhistorian tiettyyn aikakauteen.” – Booklist ”Kirja on viihdyttävimmillään kuvaillessaan Black Sabbathin alituista, vaarallista keppostelua. Kitaristi on selvästi tietoinen hankkeensa paikoittaisesta absurdiudesta.” – Kirkus Reviews\nNightwish, Stobe Harju & Ville Juurikkala\nImaginaerum – 1642 PÄIVÄÄ Sid., n. 150 s., ISBN: 978-952-01-0833-5 Ilm. lokakuussa\nKirja Suomen musiikkihistorian erikoisimmasta hankkeesta, joka syleilee taivaita ja herättää helvetit Tämä uraauurtava teos kertoo kaiken siitä, miten tehtiin yksi Suomen musiikkihistorian suurellisimmista hankkeista, Nightwishin elokuva Imaginaerum. Elokuvan tekoprosessi oli täynnä isoja unelmia, riskejä ja ristiriitoja, ja tuloksena oli mielikuvituksen, uhkarohkeuden ja monipuolisen tietotaidon riemuvoitto. Tuomas Holopaisen ja elokuvan ohjaajan Stobe Harjun tekstit kertovat tästä seikkailusta hämärän rajamailla. Ville Juurikkala sekä pari muuta bändin hovikuvaajaa olivat kameroineen paikalla niin ilonkyynelten kuin tuskanhienkin vuodattamisen aikana ja saivat mahdollisuuden johdattaa fanit elokuvan maailmaan sekä sen\nkulissien taakse valokuvien keinoin. Muun muassa Tim Burtonin, Neil Gaimanin ja Edgar Allan Poen taiteesta ammentavan Imaginaerumin omalakinen taika välittyy teoksen sivuilta käsin kosketeltavana. Nightwish on vuonna 1996 perustettu kiteeläinen sinfoniametallibändi, joka on myynyt yli seitsemän miljoonaa levyä ja menestynyt ulkomailla paremmin kuin mikään muu suomalaisyhtye. Kansainvälistä mainetta niittäneen valokuvaaja Ville Juurikkalan (s. 1980) edellinen kirja, vuonna 2006 julkaistu Route 69, oli arvostelu- ja myyntimenestys.\nHynynen & Sinkkonen\nKotiteollisuus.com – Vittuilua jo vuodesta 2001\nNid., n. 500 s., ISBN: 978-952-01-0753-6 Ilm. helmikuussa\nNyt puhuvat fanit! Marginaalimetelistä kaiken kansan omaisuudeksi murtautuneen Kotiteollisuus-yhtyeen nettisivusto on tunnettu muun muassa palstastaan, jossa fanit esittävät kysymyksiä ja kommentteja ja bändin nokkamies Hynynen vastaa. Näiden kansien väliin on koottu vuosien 2001–2011 parhaat ja pahimmat vittuilut, suitsutukset, loanheitot ja sekoilut. Kaiken kruunaa Hynysen lakoninen ja armoton huumori. Kirja sisältää Hynysen esipuheen ja Sinkkosen piirroskuvituksen. Like on aiemmin julkaissut Jouni Hynyseltä teokset Rakkaudella, Hynynen (2007), Mies katoaa (2009) ja Kesämies (2010) sekä Hynysen ja bändin tuottajan Mikko Karmilan yhteisteoksen Ukonhauta (2009). KYSYMYS: ootteko perseestä, joittenkin mielestä ootte ja joitten mielestä ette... no minäpä sanon mielipiteeni ootte perseestä jos ette vastaa tähän, mut jos vastaatte ette ole... VASTAUS: Kyllä me ollaan. ”Kaikenlaisesta voidaan kirja saada aikaiseksi, mutta nyt taitaa olla pohjat.” – Kaleva\nSid., n. 300 s., ISBN: 978-952-01-0511-2 Ilm. maaliskuussa\nHurmio ennen harmoniaa! Herra Ylpön sydän valottaa suomalaisen rockin kiinnostavimman libertiinin äkkiväärää ajatuksen- ja tunteenjuoksua. Teppo Vapaus seuraa kohdettaan varjon lailla ja tulee vihityksi tämän maailmaan, joka tottelee maagisen realismin lakeja. Kaksikon synergian pillastunut painovoima imaisee maaperän lukijan alta. Teos porautuu Herra Ylpön tuotantoon ja kaikkeen siihen, mikä tekee hänestä Herra Ylpön: multilahjakkuuden kurittomaan elämänkatsomukseen, romanttiseen mutta vaihtelunhaluiseen temperamenttiin, älykkyyden ja järjettömyyden yhdistelmään, itseilmaisun pakkoon, omalakisiin taiteellisiin näkemyksiin, vapaudenkaipuuseen, narsismin ja avoimen itselle nauramisen kombinaatioon, yöelämiseen ja tietenkin ongelmallisiin ja syviin suhteisiin ihanien naisten kanssa. Muusikko ja vapaa kirjoittaja Teppo Vapaus on Herra Ylpön elämäkerturi, josta tuli kirjoittamisprosessin aikana myös tämän ystävä. ”Kyseessä on helppolukuinen, lukijan mukaan imaiseva on the road -tyylinen elämäkerta. – – Kirja on mahtavasti kirjoitettu, eikä se seuraa tavallisia ja melko tylsällä kaavalla tehtyjä muusikkojen elämäkertakirjoja.” – Voice.fi\nMAAILMOJEN VÄLISSÄ – Muistelmat\nAlkuteos: This Is Gonna Hurt: Music, Photography and Life Through the Distorted Lens of Nikki Sixx Suomentaja: Miki Peltola Sid., s. 240 s., ISBN: 978-952-01-0735-2 Ilm. maaliskuussa\nNikki Sixxin kohuttu uutuusteos on kaikkien sopeutumattomien taistelulaulu Nikki Sixxin maailma on intiimi päiväkirja, kronikka rockmaailman pimeistä puolista ja raivokas selviytymiskertomus. Se tarjoaa kiehtovia näköaloja Nikki Sixxin pimeän kauniiseen sisäavaruuteen, jossa tärkeintä on intohimo ja oman polun seuraaminen. Omin valokuvin kuvitetussa teoksessaan Sixx tilittää muun muassa Mötley Crüen menestyksen vuosista, huumekurimuksestaan, yliannostuskuolemastaan ja uudelleensyntymästään musiikin, valokuvauksen ja rakkauden kautta. Valokuvissaan hän etsii kauneutta sieltä, missä muut näkevät vain rumuutta, ja Yhdysvalloissa teos onkin herättänyt kohua groteskeilla otoksillaan. Sixx paljastaa paljon näyttääkseen, että kaikki rikkoutuneet sielut ovat samassa veneessä ja että tie tähtiin kulkee kärsimysten kautta. Nikki Sixx (oikealta nimeltään Frank Feranna, s. 1958) on 80-luvulla maailmanmaineeseen nousseen hard rockyhtye Mötley Crüen perustaja, lauluntekijä ja basisti. Hänen edellinen teoksensa Heroiinipäiväkirja oli myyntimenestys, ja Mötley Crüen bändihistoriikkia Törkytehdasta on ylistetty kaikkien aikojen parhaaksi bändikirjaksi.\nAlkuteos: Does the Noise in My Head Bother You? – A Rock ‘n’ Roll Memoir Suomentaja: Ilkka Salmenpohja Sid., n. 460 s., ISBN: 978-952-01-0320-0 Ilm. maaliskuussa\nKaikki ovet avaava backstagepassi Steven Tylerin maailmaan Steven Tyler syntyi rocktähdeksi. Hänestä sukeutui rock’n’roll-jätti Aerosmithin ikoninen biisintekijä ja laulaja, jota Rolling Stone -lehti on kutsunut erääksi kaik kien aikojen merkittävimmistä vokalisteista. Tämä pitelemätön moottoriturpa kertoo elämästään maailman seksikkäimmän bändin nokkamiehenä, romansseistaan julkkiskaunottarien kanssa sekä huumekierteen ja vieroituksen kauhuista. Armoitettu showmies paljastaa henkevyytensä avautuessaan elämästään, musiikin luomisesta ja suhteestaan lapsiinsa. Jenkkilistojen kärjessä kuukausien ajan paistatellutta, äärimmäisen koukuttavaa teosta on kutsuttu villimmäksi ja äänekkäämmäksi versioksi Keith Richardsin omaelämäkerrasta Elämä. Aerosmith on myynyt maailmanlaajuisesti yli 100 miljoonaa levyä, saanut muun muassa lukuisia Grammyja ja päässyt Rock’n’Roll Hall of Fameen. Steven Tyler (s. 1948) tunnetaan nykyään myös American Idol -ohjelman tuomarina. ”Aerosmithin laulusolistin tarina on gonzoilevaa rypemistä rockikonien seksintäyteisissä (ja seksistisissä) ja huumehuuruisissa vaiheissa.” – Aamulehti\nMuistelmat Alkuteos: Who I am Suomentajat: Juha Ahokas & Juha Arola Sid., n. 400 s., ISBN: 978-952-01-0801-4 Ilm. lokakuussa\nKitaristipioneerin muistelmat ovat unelmien ja painajaisten avioliitto Pete Townshend tunnetaan vuonna 1964 perustetun The Whon pääasiallisena lauluntekijänä ja hämmästyttävän innovatiivisena rockkitaristina, jonka soundi, tyyli ja maneerit ovat vaikuttaneet jo usean sukupolven käsityksiin rockmusiikista. Muun muassa ”My Generationin” ja ”Pinball Wizardin” säveltänyt monilahjakkuus vastasi myös sävellys- ja sovitustyöstä elokuvassa Tommy, jota pidetään maailman ensimmäisenä rockoopperana. The\nWho -tuotannon ohella Townshend on julkaissut useita soololevyjä ja novellikokoelman. Townshend ei ole selvinnyt elämästä sielu mustelmitta. Lapsena hän joutui hyväksikäytön uhriksi ja on sittemmin käsitellyt traumaansa muun muassa Tommyalbumilla ja -elokuvassa. Monien muusikoiden tapaan hän on kärsinyt alkoholi- ja huumeriippuvuudesta sekä menettänyt monet samassa koukussa killuneet muusikkotoverinsa ennenaikaisesti. Townshendilla todettiin jo 1970-luvulla kovaäänisen musiikin aiheut tama kuulovaurio, joka on tuonut omat haasteensa muusikontyöhön.Kitaristi tunnetaan nykyään intialaisen guru Meher Baban oppilaana. Hypnoottisen vetävästi kirjoittava Pete Townshend kartoittaa paitsi uransa virstanpylväitä myös niitä unelmia ja pelkoja, jotka ovat hänen elämäänsä muokanneet.\nToolin tarina Alkuteos: Unleashed: The Story of Tool Suomentaja: Sami Heino Sid., n. 290 s., ISBN 978-952-01-0717-8 Ilm. helmikuussa\nEnsimmäinen teos mystisestä vaihtoehtometallijätistä, jonka jäljiltä metallimusiikki ei ole entisensä Yhdysvaltalainen metallirykmentti Tool tunnetaan älykkäiden metallidiggareiden ja muusikkojen ihailemana yhtyeenä, ”bändien bändinä”, jonka ideoiden esoteerinen lumo ja jäsenten virtuoosimainen soittotaito kyykyttävät kuulijan. Kolme Grammya voittaneen ja lukuisia kulta- ja platinalevyjä saaneen yhtyeen nousu maailmanmaineeseen on aikamme rockhistorian epätodennäköisimpiä tarinoita. Tool ilmestyi Los Angelesin klubiskeneen vuonna 1990 ja määritteli hevimusiikin käsitteen uudelleen. Kantaaottava, taiteen ehdoilla toimiva yhtye nousi menestykseen, joka on suoranainen ihme mitäänsanomattomaksi viihteellistyneen musiikin kentällä. Bändihistorioitsija Joel McIver ei ole jättänyt kiveäkään kääntämättä. Hän tutkailee paitsi Toolin tinkimätöntä musiikkia myös sen mystistä imagoa. Joel McIver (s. 1971) on kirjailija, muusikko ja rocktoimittaja, joka on julkaissut neljätoista rockkirjaa. Niistä tunnetuin on vuonna 2004 ilmestynyt myyntimenestys Metallica, jota on ylistetty parhaaksi yhtyeestä kirjoitetuksi teokseksi. McIver kirjoittaa myös Rolling Stoneen, Metal Hammeriin ja Kerrangiin sekä juontaa omaa televisio-ohjelmaa.\nMotörhead Alkuteos: Overkill – The Untold Story of Motörhead Suomentaja: Juha Ahokas Sid., n. 350 s., ISBN: 978-952-01-0706-2 Ilm. elokuussa\nPerusteellinen historiikki bändistä, joka saa sillat ympäriltään savuamaan ja nurmikon askeltensa alta kuihtumaan Brittiläinen Motörhead on yksi rockmusiikin vankimmista toteemeista ja sen perustaja-nokkamies Lemmy elävistä legendoista kiistattomimpia. Punk- ja hevivaikutteilla rock’n’rolliaan raaistanut yhtye on levittänyt seksin, rockin ja militantin retoriikan ilosanomaa jo vuodesta 1975 saakka. Varhaisista klassikoista Ace of Spadesta, Overkillista ja No Sleep ’Til Hammersmithista lähtien yhtye on lyönyt pöytään uskomattomat 25 albumia. Tämä bändihistoriikki vie kaikkien aikojen rock’n’roll-tripille maailmaan, jonka alkuaineita ovat olut, viskikola ja moottoripyörät. Joel McIver (s. 1971) on kirjailija, muusikko ja rocktoimittaja, joka on haastatellut kirjaa varten Motörheadin jäseniä ja bändin uraa läheltä seuranneita. Hänen paristakymmenestä rockhistoriikistaan tunnetuin on vuonna 2004 ilmestynyt myyntimenestys Metallica, jota on ylistetty parhaaksi yhtyeestä kirjoitetuksi teokseksi. McIver myös kirjoittaa muun muassa Rolling Stoneen, Metal Hammeriin ja Kerrangiin ja juontaa omaa televisio-ohjelmaa.\nPoikkeuksellisen tarkan havaintokykynsä ansiosta hän pystyy tarjoamaan uusia perspektiivejä myös uransa varrella tapaamiinsa rocktähtikollegoihin ja koko rockbisnekseen. Vetovoimainen tarina kuljettaa lukijan Ontarion lumisilta lakeuksilta 60-luvun Los Angelesin lsd:n kyllästämille kaduille ja 2000-luvun Havaijin meditatiivisiin paratiiseihin.\nNeil Young on rockin kulttuurisen sukupuun tukeva runko: laulaja-lauluntekijä, jonka vaikutus aikansa rock-, pop- ja folkartisteihin on mittaamaton. Hän on tinkimättä omaa intuitiotaan seuraavan taiteilijan ruumiillistuma, jonka suosio on jo monen vuosikymmenen ajan toiminut muistutuksena siitä, ettei menestys aina edellytä taiteellisia kompromisseja. Ilman haamukirjoittajan apua kirjoittamassaan muistelmateoksessa yksityisyyttään tarkkaan varjellut Neil Young repäisee viimein salaisuuden verhon yksityiselämänsä yltä ja esittelee kaleidoskooppisen näkymän elämänsä etappeihin ja musiikilliseen luovuuteensa.\nNeil Young (s. 1945) on Kanadassa syntynyt, Yhdysvalloissa asuva muusikko ja elokuvantekijä, joka on tehnyt miltei nelikymmenvuotisen uran sooloartistina, Buffalo Springfieldin kitaristi-laulajana sekä Crosby, Stills & Nashin ja Crazy Horsen kaltaisten kokoonpanojen jäsenenä. Hän on päässyt Rock and Roll Hall of Fameen sekä sooloartistina että Buffalo Springfieldin jäsenenä, ohjannut nimellä Bernard Shakey neljä elokuvaa ja tullut tunnetuksi myös ympäristöaktivistina ja poliittisesti valppaana filantrooppina. Jim Jarmuschin elokuva Neil Youngista ja Crazy Horsesta, The Year of the Horse (1997), mainitaan usein keskusteluissa kaikkien aikojen parhaista rockdokumenteista.\nAlkuteos: Waging Heavy Peace Sid., n. 400 s., ISBN: 978-952-01-0832-8 Ilm. lokakuussa\n50 MUSIIKKI Kuva: Anu Horttanainen\nHarju soi ja Kallio kukkii – Harjun nuorisotalon ja Kallion kaupunginosan yhteistä historiaa Nid. 120s., ISBN: 978-952-01-0856-4 Ilm. lokakuussa\n”Parasta Harjussa oli ne illat kun sai rauhassa rymistellä kellarissa.” – Reino Nordin Teos on kappale modernin Helsingin kulttuurihistoriaa, jossa yhdistyvät suomalainen rockmusiikki, pääkaupungin aktiivinen nuoriso ja Kallion kaupunginosan historia 1980-luvulta nykypäivään. Teoksessa törmäävät toisiinsa urbaani populaarikulttuuri ja erilaiset käsitykset nuorison asemasta yhteiskunnassa. Harjun nuorisotalo syntyi 1987 paikallisen kansalaisaktivismin tuloksena ja kamppailu talon olemassaolosta näyttäytyy myös vääntönä Helsingin kaupungin poliittisten voimien välillä. Tänä vuonna Harjun nuorisotalo täyttää 25 vuotta, mutta tämä virstanpylväs on vain\nlähtökohta teokselle. Harjun nuorisotalosta eli entisestä Aleksis Kiven kadun ruumishuoneesta on tullut vastarinnan ikoni, jolla on näyttänyt olevan kokoaan suurempaa symboliarvoa. Harjun nuorisotalo on osa monen menestyneen muusikon henkilöhistoriaa. Kirjaan haastatellaan seuraavia muusikoita, teatterintekijöitä, toimittajia, virkamiehiä ja poliitikkoja: Samuli Putro, Pelle Miljoona, Maija Vilkkumaa, Ilkka Vainio, Tapani Rinne, Jimi Tenor, Minna Haapkylä, Ari Wahlsten, Vilma Melasniemi, Reino Nordin, Mariska, Paavo Arhinmäki, Tumppi Varonen, Kimmo Helistö, Lassi Siurala, Kari Naalisvaara, Pekka Juntunen, Sinikka Haapanen ja Kimmo Oksanen.\nAri Väntänen, Michael Monroe & Andy McCoy\nHanoi Rocks Tatuointeja ja tequilaa (up) – All Those Wasted Years (up) Nid., n. 441 s., ISBN: 978-952-01-0763-5 Ilm. helmikuussa\nSuomen rockhistorian legendaarisin tarina\nAlkuteos: Tattoos & Tequila Suomentaja: K. Männistö Nid., 335 s., ISBN: 978-952-01-0759-8 Ilm. syyskuussa\nNopeita autoja, nopeita naisia, nopeita nousuja, nopeita syöksykierteitä\nBond on Bond Alkuteos: Bond on Bond. The Ultimate Book on 50 Years of Bond Movies Suomentaja: Petri Stenman Sid., 224 s., 4-värikuvitus, ISBN: 978-952-01-0793-2 Ilm. lokakuussa\nKaikki mitä olet halunnut tietää Bondelokuvista – nyt yksissä kansissa Roger Moore on elävä legenda, maailman tunnetuimman elokuvasarjan keulahahmo ja ainoa oikea James Bond. Kirjassa Bond on Bond hän esittelee kaikki Bondelokuvat tutulla tyylillään: luvassa on nopeita sutkauksia ja viileää charmia. Sir Rogerin ja muiden Bondien lisäksi kirjan päähenkilöitä ovat muun muassa hehkeät Bondtytöt ja kierot roistot. Lukijalle paljastetaan salaisen agentin hämäräperäisimpien apuvälineiden ja teknisten vempaimien salat sekä esitellään yksityiskohtaisesti kuvauspaikat ja Bondin kulkuneuvot luksusautoista rakettireppuun. Tätä elokuvahistorian ja camp-huumorin klassikkoa ei voi ohittaa! Kirjassa on yli 400 upeaa värikuvaa elokuvista ja kulissien takaa. Mukana on runsaasti ennen julkaisematonta arkistomateriaalia niin tuotantoyhtiön arkistosta kuin yksityisistä kokoelmistakin. Tänä vuonna maailman pisin edelleen tuotannossa oleva elokuvasarja täyttää 50 vuotta. Marraskuussa saa ensi-iltansa uusin Bond-elokuva Skyfall.\nSir Roger Moore (s. 1927) aloitti näyttelijänuransa jo 1940-luvulla ja nousi supertähdeksi 1960-luvulla Pyhimys-tv-sarjan Simon Templairina. Moorea kosiskeltiin ensimmäiseen Bond-elokuvaan, mutta Pyhimys-sarjan takia hän joutui kieltäytymään. Mooren ensimmäinen Bond-elokuva on Elä ja anna toisten kuolla (1973). Viileän komea Agentti 007 tuli hänen näyttelemänään lähemmäksi kirjailija Ian Flemingin hahmoa, hienostunutta brittiläisen yläluokan edustajaa. Kirjoittajana Moore on suomalaisille tuttu myös bestselleriksi nousseesta elämäkerrasta Nimeni on Moore, Roger Moore (2009). Hän vieraili Suomessa Liken vieraana toukokuussa 2009.\n52 ELOKUVA JA TEATTERI\nPeter von Bagh, Eero Tammi, Sakari Toiviainen & Lauri Timonen (toim.)\nFilmihullu Vuodet 1989–1998 Nid., n. 330 s., mv-kuvitus, ISBN: 978-952-01-0792-5 Ilm. kesäkuussa\nSuomalainen elokuva kulkee kohti 2000-lukua Kotimaisen kulttuurielämän alitajuntajana ja omatuntona tunnetun Filmihullu-lehden kolmannen vuosi kymmenen terävin kärki viiltää auki lama-Suomen silmämunan. Samalla se antaa tilaa uuden tekijäpolven esiinmarssille. Auli Mantila ja Leea Klemola puhuvat Neitoperhosta ja Spike Lee iskee rasismia vasten kasvoja. Iloisen seksin mestari John Waters ja angstin nestori Ingmar Bergman eivät myöskään suostu jäämään sivustakatsojiksi. Uusia tuulia puhaltaa 90-luvulle saavuttaessa moniaalta, jopa tunkion suunnalta. Televisio ottaa yhä suurempaa roolia ajan henkisen kuvaston geigermittarina, joten Filmihullunkin sivuilta iskeytyy esseetaiteen historiaan muun muassa Pulmusten olohuone. Onneksi tähtien aika ei ole ohi: Henry Fondan ja Charles Bronsonin edesottamukset herätellään henkiiin siinä missä Stalinin ajan elokuvakin. Oman panoksensa seitsemännen taiteen villiin paraatiin lataavat Peter Greenaway, Nagisa Oshima ja Matti Pellonpää. Antologia-sarjan kolmannessa osassa Tuonelan joutsenen nylkevät sulkakynäkseen kirjan toimittajien lisäksi muun muassa Antti Alanen, Ere Kokkonen, Markku Koski ja Tuomas Nevanlinna. Like on julkaissut aiemmin antologian edelliset osat Filmihullu – Vuodet 1968–1978 ja Filmihullu – Vuodet 1979–1988.\nDokumenttiteatterin uusi aalto Nid., n. 280 s., ISBN: 978-952-01-0749-9 Ilm. elokuussa\nDokumenttiteatteri raivaa faktat esiin Dokumentaarinen teatteri on noussut 2000-luvulla vahvaksi kansalaisvaikuttamisen muodoksi ympäri maailmaa. Suomeen uuden aallon monimuotoinen dokumenttiteatteri on vasta rantautumassa muun muassa Susanna Kuparisen ohjaamien, runsaasti keskustelua herättäneiden esitysten myötä. Dokumenttiteatterin uusi aalto on ensimmäinen Suomessa julkaistava kirja dokumenttiteatterista ja sen mahdollisuuksista. Toimittaja Janne Junttila on haastatellut alan keskeisimpiä tekijöitä ja ryhmiä Euroopasta Yhdysvaltoihin. Teos esittelee nykyvirtausten lisäksi myös lajin historiaa Erwin Piscatorista alkaen. Painopiste on kuitenkin meidän ajassamme. Teatterin keinoin nykymaailman kriisit näyttäytyvät paljaimmillaan. Muun muassa islantilainen teatterikollektiivi Mindgroup repii esiin maan talouskriisin valheet ja saksalainen, Suomessakin useita kertoja vieraillut Rimini Protokoll paljastaa istanbulilaisten roskankerääjien tarinoiden avulla Turkin sisäiset jännitteet. Yleistajuisen lähestymistavan sekä runsaiden käytännön esimerkkien ja innostavien tapauskuvausten ansiosta kirja on myös pätevä työkalupakki sovellettaessa dokumenttiteatteria ammattikentän lisäksi esimerkiksi kouluissa ja harrastajateattereissa.\nAnneli Ollikainen & Katri Tanskanen (toim.)\nJokaisella on KOMinsa Julkaisija KOM-teatteri Sid., n. 350 s., ISBN: 978-952-01-0794-9 Ilm. syyskuussa\nKOM tuo esiin sukupolvensa äänen Jokaisella on KOMinsa on kirja teatterista, joka on herättänyt intohimoja puolesta ja vastaan. Niille jotka rakastavat sitä, KOM merkitsee omaan aikaansa ja korkeisiin taiteellisiin tavoitteisiin sitoutumista, loistavia näyttelijöitä ja kiinnostavia näyttämöllisiä ratkaisuja. Toisille KOM on sananmukaisesti punainen vaate. Jokaisella on KOMinsa tuo esille sen, että KOM on nimenomaan näyttelijöiden teatteri ja ensemble: kirjaa varten on haastateltu KOMilaisia alkuvuosista 1970-luvulta alkaen aina nykypäivään. Teatterin kaartiin on kuulunut maamme valovoimaisimpia näyttelijöitä, rohkeimpia ohjaajia, taitavimpia kirjoittajia ja upeimpia säveltäjiä, muun muassa Hannu-Pekka Björkman, Kaj Chydenius, Juha Itkonen, Rosa Liksom, Reko Lundán, Vilma Melasniemi, Juho Milonoff, Pekka Milonoff, Sari Mällinen, Tiina Lymi, Kati Outinen, Eero Ojanen, Sulevi Peltola, Pirkko Saisio, Pekka Valkeejärvi,\nJani Volanen... Kirjassa perataan niin taistolaisajan kulttuurielämää kuin uuden sukupolven tuloa ja teatterikäsitysten kohtaamista 2000-luvulla. Vuonna 1971 perustettu KOM on eittämättä yksi Suomen laajimmin tunnetuista teattereista. Läpi Suomen kulkeneiden kiertueiden lisäksi KOMin näyttelijöitä on nähty lukuisissa elokuvissa ja tv-sarjoissa, joista ensimmäisiä oli 1990-luvun lopussa esitetty Vuoroin vieraissa. KOMin eri vuosikymmenistä vastaavat eri kirjoittajat: toimittaja Anneli Ollikainen, teatterintutkija Katri Tanskanen, TINFOn johtaja Hanna Helavuori ja Helsingin Sanomien teatterikriitikko Maria Säkö. Lisäksi kirjassa on KOMilaisten omia muistelmia ja kirjoituksia. Kirja pohjautuu arkistomateriaalin lisäksi runsaaseen haastattelumateriaaliin kaikilta teatterin neljältä vuosikymmeneltä.\n54 ELOKUVA; TEATTERI; TELEVISIO JA TAIDE\nNid., n. 274 s., ISBN 978-952-01-0750-5 Ilm. helmikuussa\nMiten juontajaksi tullaan? Mitä on karisma? Miten syntyy onnistunut haastattelu? Ammattina juontaja on viihdyttävä ja seikkaperäinen tietopaketti juontajan työn ydinaiheista: läsnäolosta, vuorovaikutuksesta ja viestinnän taidoista. Kirja opastaa haastatteluiden suunnittelemiseen, aiheiden hahmotteluun ja ihmisten kohtaamiseen sekä antaa vinkkejä luontevaan ja intensiiviseen esiintymiseen. Kirjassa kaksitoista suomalaista eturivin juontajaa kertoo työstään ja jakaa kokemuksiaan ja ajatuksiaan juontajuuden kulmakivistä. Teos soveltuu paitsi viestinnän oppikirjaksi myös lukemistoksi jokaiselle, joka on kiinnostunut esiintymisestä ja juontajapersoonista. Heitä edustavat kirjassa Jan Andersson, Sirkka Haverinen, Helena Itkonen, Antero Mertaranta, Peter Nyman, Lauri Karhuvaara, Janne Kataja, Olga Ketonen, Leena Pakkanen, Mirja Pyykkö, Jenni Pääskysaari, Bettina Sågbom ja Hannu Taanila. Elina Saksala on työskennellyt Suomen elokuvakontaktissa ja Espoo Cinéssä sekä vuodesta 1991 alkaen Yleisradiossa toimittajana, tv-tuottajana ja tuottajien kouluttajana. Like on julkaissut häneltä vuonna 2008 teoksen Asiaa ruudussa – tv-dokumentin anatomia.\nAlkuteos: Exhausting Dance. Performance and the politics of movement Suomentaja: Hanna Järvinen Julkaisija: Teatterikorkeakoulu, Tanssitaiteen laitos Nid., n. 250 s., mv-kuvitus, ISBN 978-952-01-0752-9 Ilm. syyskuussa\nRadikaali tanssinteoria politisoi liikkeen ja kysyy, onko tanssi ilman liikettä mahdollista Esitys- ja tanssintutkimuksessa jo klassikoksi muodostunut Tanssitaide ja liikkeen politiikka kuvaa tanssia taidemuotona ja modernina ilmiönä. Poleeminen teos tarkastelee kriittisesti tanssitaiteen ontologiaa ja tanssin määrittelyä liikkeeseen perustuvana taidemuotona. Lepecki liikkuu esimerkeissään myös performanssin ja kuvataiteen puolelle. Hän käsittelee muun muassa Bruce Naumanin ja William Pope.L:n performansseja sekä Jérôme Belin, Trisha Brownin, La Ribotin ja Xavier LeRoyn esityksiä. Teoksen suomenkielisessä laitoksessa on professori Kirsi Monnin esipuhe, joka avaa modernin jälkeisen tanssin teoriaa suomalaisessa kontekstissa. André Lepecki on dramaturgi ja esseisti sekä New York Universityn professori. Kirjan kääntäjä FT Hanna Järvinen on Lepeckin entinen oppilas ja Teatterikorkeakoulun yliopistonlehtori.\nELOKUVA; TEATTERI; TELEVISIO JA TAIDE 55\nAre Nikkinen & Anders Vacklin\nNid., 387 s., ISBN 978-952-01-0588-4 Ilm. kesäkuussa\nJulkaisija: Valokuvataiteilijoiden Liitto ja Helsinki Photography Biennial Nid., 200 s., ISBN 978-952-01-0671-3 Ilm. maaliskuussa\nUusi näkökulma televisiodramaturgiaan Oletko huomannut, että Idols muistuttaa etenemiseltään jalkapallon MM-kisoja? Tiesitkö, että tosi-tv:n taustat ovat cinéma véritéssä? Television runousoppia opastaa erilaisten ohjelmaformaattien ja tv-sarjojen kirjoittamiseen. Se kehittää lukijan ymmärrystä tv-ohjelmien dramaturgiasta myös teatterin ja elokuvan perinteet vahvasti huomioiden. Teos käsittelee niin fiktiosarjoja kuin faktaohjelmiakin ja käy läpi merkittävimmät teoreettiset lähtökohdat, joita televisiolle kirjoittavan kannattaa soveltaa. Tarkastelun kohteena ovat laaja-alaisesti kaikki ohjelmat tv-dokumenteista puheohjelmiin. Teos on monikäyttöinen työkalu ohjelmantekijöille: toimittajille ja muille media-alalla työskenteleville sekä alan opettajille, opiskelijoille ja tutkijoille. Se on viihdyttävää luettavaa myös tavalliselle television katsojalle. Are Nikkinen ja Anders Vacklin työskentelevät käsikirjoittajina, dramaturgeina ja tv- ja elokuvakäsikirjoittamisen opettajina. He ovat opastaneet lukuisten tv-ohjelmien tekijöitä dramaturgisissa pulmissa ja opettaneet käsikirjoittamista Yleisradiossa ja useissa eri oppilaitoksissa. Kirjoittajien edellistä, kiitettyä teosta Elokuvan runousoppia käytetään kurssikirjana kouluissa ja opintomateriaalina kirjoittajakursseilla.\nMonipuolinen teos johdattaa nykyvalokuvan peruskysymyksiin Valokuvallisia todellisuuksia tarkastelee nykyvalokuvauk sen käytäntöjä sekä osoittaa radikaalisti uusia tapoja ymmärtää ja katsoa kuvia. Mitä seuraa taidevalokuvan ja dokumentaarisen valokuvan välisen rajan hämärtymisestä? Miten länsimainen tapa katsoa kuvia poikkeaa esimerkiksi aasialaisesta? Elämme kuvien täyttämässä kulttuurissa, jossa tarvitsemme yhä enemmän tietoa siitä, kuinka kuvat luovat ymmärrystämme maailmasta. Digitaalisen vallankumouksen jälkeen ajateltiin, että valokuvalla ei ole enää erityistä todistusvoimaa suhteessa kuvaamiinsa todellisuuksiin. Valokuvan kyky vietellä, herättää levottomuutta ja liikuttaa meitä on kuitenkin edelleen ylivertainen. Kirjan artikkeleissa tarkastellaan kansainvälisestä näkökulmasta valokuvauksen taiteellisia, filosofisia ja yhteiskunnallisia kysymyksiä. Kirjan kirjoittajat ovat tunnettuja taiteilijoita, kriitikoita, kuraattoreja ja tutkijoita. Jan-Erik Lundström on maailmalla arvostettu valo kuva-alan asiantuntija ja kuraattori. Kirjan suomenkielisestä toimituksesta vastaa kulttuurituottaja Päivi Rajakari.\nAlkuteos: The Obama Sydrome. Surrender at Home, War Abroad. Suomentaja: Petri Stenman Nid., n. 250 s., ISBN: 978-952-01-0776-5 Ilm. syyskuussa\nAlkuteos: The New Nobility. The Restoration of Russia’s Security State and the Enduring Legacy of KGB Suomentaja: Kirsi Luoma Sid., 300 s., ISBN 978-952-01-0704-8 Ilm. tammikuussa\nKun Barack Obama valittiin vuoden 2008 vaaleissa Yhdysvaltain 44. presidentiksi, kaikkialla heräsi toivo maailman ainoan supervallan uudesta suunnasta. Bushin kaksi kautta olivat herättäneet hämmästyksensekaista kauhua etenkin Euroopassa ja kylväneet tuhoa ja kuolemaa eritoten Irakissa ja Afganistanissa. Nyt kaikki muuttuisi. Toisin kuitenkin näyttää käyneen. Rauhannobelisti ei ole lopettanut edeltäjänsä aloittamia sotia, hän ei ole pystynyt uudistamaan Bushin taloudellisesti katastrofaalista sisäpolitiikkaa eikä aloittamaan rauhandialogia Iranin ja Israelin kanssa. Maailmanpolitiikkaa ja Yhdysvaltoja vahtikoiran lailla Vietnamin sodasta alkaen seurannut Tariq Ali osoittaa, kuinka amerikkalaisen politiikan jäykkyys kaventaa presidentin näennäisesti laajoja valtaoikeuksia. Hyvät aikomukset, kauniit puheet ja kovakaan yritys eivät riitä murtamaan talouden ylivaltaa järjestelmässä, jossa poliittiset päätökset ovat kauppatavaraa. Yhdysvalloissa pidetään presidentinvaalit tämän vuoden lopulla.\nViime vuosikymmeninä on kirjoitettu vain vähän merkittäviä kirjoja Venäjän turvallisuuspalvelusta. Nyt venäläiset tutkivat journalistit Andrei Soldatov ja Irina Borogan täyttävät tämän aukon vakuuttavasti. Kirjassa käydään läpi Venäjän turvallisuuspalvelun, pahamaineisen Tšekan seuraajan KGB:n heikentyminen ja uusi nousu FSB:nä. Neuvostoliiton hajotessa oligarkit onnistuivat riisumaan vallan salaiselta poliisilta, mutta he tekivät pahan virheen valitessaan Putinin maan johtoon. Hän tuli Pietarin KGB:stä ja alkoi rakentaa FSB:stä määrätietoisesti ennennäkemätöntä valtakeskittymää. Kreml on käyttänyt FSB:tä pelotellakseen oppositiota, vaientaakseen rahamiehet, vahvistaakseen valtion valtaa ja murhatakseen ulkomaisissa operaatioissa vastustajiaan. Samalla FSB on ottanut lupaa kysymättä itselleen niin poliittista kuin taloudellistakin valtaa.\nTariq Ali (s. 1943) on pakistanilaistaustainen britti, sotahistorioitsija, kirjailija, elokuvaohjaaja, intellektuelli, poliittinen aktivisti ja kommentaattori. Kymmenien kirjojen lisäksi hän on kirjoittanut säännöllisesti laatulehtiinja aikakauskirjoihin kuten New Left Review, Counterpunch, London Review of Books ja Guardian.\n”Uusi yläluokka esittelee luku luvulta ne keskeiset operaatiot, joissa FSB on sekä möhlinyt että osoittanut voimansa ja valtansa: Tsetsenian sodat, Moskovan kerrostalojen räjäytykset, terrori-iskut Budjonnovskin sairaalaan, Tsetsenian naapuritasavaltoihin ja Moskovan metroon, Nord-Ost-teatterin panttivankikriisin, Beslanin koulutragedian, teloitukset ja salamurhat lännessä ja niin edelleen.” – Savon Sanomat\nKilpailusta yhteistyöhön – kohti oikeudenmukaista talousjärjestelmää Alkuteos: Economic Justice and Democracy – From Competition to Cooperation Suomentaja: Arvi Tamminen Nid., n. 500 s., ISBN: 978-952-01-0828-1 Ilm. syyskuussa\nVaihtoehto nykyiselle talousjärjestelmälle\nWilliam Ayers & Ryan Alexander-Tanner\nOppimisen ihanuudesta Alkuteos: To Teach: the Journey, in Comics. Suomentaja: Antti Jauhiainen, Mirjami Järnefelt, Erna Lindberg ym. Nid., n. 128 s., ISBN: 978-952-01-0827-4 Ilm. elokuussa\nSarjakuva pulpetin molemmille puolille Oppimisen ihanuudesta on helposti lähestyttävä, mutta tiukkaa asiaa sisältävä sarjakuva opettajuudeneri puolista. Oppilaan ja opettajan yhteisiä kamppailuja kuvataan lämpimästi. Esiin nostetaan avoimesti yhteiskunnallisen oikeudenmukaisuuden kysymykset, kuten köyhyyden tai päättäjien välinpitämättömyyden luomat ongelmat, antamalla kuitenkin aina viimeinen sana reiluudelle, välittämiselle, oikeudenmukaisuudelle ja kasvulle. Rohkaiseva ja ajatteluun sekä toimintaan kannustava sarjakuvateos kaikille pulpetin molemmilla puolilla istuville. William Charles Ayers (s.1944) on yhdysvaltalainen varhaiskasvatustieteen professori Illinoisin yliopistossa ja Vietnamin sotaa vastustaneen The Weather Underground -järjestön entinen jäsen ja perustaja. Ryan Alexander-Tanner on yhdysvaltalainen sarjakuvataiteilija ja kouluttaja. Sarjakuva perustuu Ayersin vuonna 2001 julkaisemaan kirjaan To Teach.\nHyvinvointivaltiot ovat taanneet ennennäkemättömän tasavertaista kehitystä ja hyvinvointia kansalaisilleen, mutta hyvinvointirakenteita ollaan vauhdilla purkamassa. On pohdittava uudestaan, miten ymmärrämme taloudellisen oikeudenmukaisuuden, vapauden ja demokratian. Taloustieteen emeritusprofessori Robin Hahnel käy laajaa tunnustusta saaneessa teoksessaan läpi hyvinvointivaltioiden taloushistoriaa ja rakentaa havainnollisesti kuvaa siitä, millaisten valintojen kautta nykytilanteeseen on päädytty. Hahnel esittelee teoksessa myös yhteiskuntafilosofi Michael Albertin kanssa kehittämänsä osallisuustalouden idean suuntaviivat tarjotakseen hyödyllisiä työkaluja nykytalouden ongelmien tarkempaan tunnistamiseen ja korjaamiseen. Kirja haastaa pohtimaan nykytalouden polttavia kysymyksiä: Miksi hyvinvointivaltion kehitys pysähtyi? Tarjoaako nykyinen talous kaikille vapautta? Minkälaisilla lyhyen ja pitkän aikavälin uudistuksilla taloudesta voitaisiin tehdä oikeudenmukaisempi ja demokraattisempi? Emeritusprofessori Robin Hahnelin (s. 1946) teos Kilpailusta yhteistyöhön on kriittisen kansantaloustieteen klassikko, joka on erittäin ajankohtainen nykyistä talouskriisiä ajatellen. Hahnelilta on aiemmin julkaistu suomeksi hieman teoreettisempi Poliittisen taloustieteen aakkoset, jossa hän analysoi ja opettaa lukemaan taloutta osana poliittista ja yhteiskunnallista toimintaa. Suomessakin on Parecon Finland ry, joka toimii osallisuustalousvision ajajana.\nPUREVIA NÄKÖKULMIA MAAILMAAN\nAiri Markkanen, Heini Puurunen ja Aino Saarinen (toim.)\nHuomio! Romaneja tiellä Nid., n. 200 s., ISBN: 978-952-01-0786-4 Ilm. toukokuussa\n”Älkää antako niille rahaa”, sanoi entinen pääministeri Artikkelikokoelma on katsaus tien – joskus jäisenkin – päälle pakotetuista kaakkoiseurooppalaisista romaneista. He saavat äänen ihmisinä ja yksilöinä, mutta myös ilmiön taustat ja yhteydet tulevat selviksi. Köyhyyden ja yhteiskunnallisen eriarvoisuuden riivaamat romanit joutuvat valtaväestön suvaitsemattomuuden, ennakkoluulojen ja rasismin uhreiksi. Kaikkialla, niin kotimaissaan kuin muuallakin, romanit halutaan pois silmistä, pois mielestä. Kesä tuo Kaakkois-Euroopan romaneita enemmän myös Suomen kaupunkien kaduille, siltojen alle ja parkkipaikoille. Kesä tuo samalla esiin myös suomalaisten asenteet ja niiden koventumisen. Romanien tulo Suomeen on vain köyhyyden kiertokulkua, ja toisaalta Helsingin kalasatamassa kohtasivat äärimmäinen köyhyys ja yltäkylläisyys: kun romanit saatiin häädettyä, paikalle alettiin rakentaa Helsingin Manhattania – kirjan artikkeleissa käsitellään näitäkin\nKolmannen maailman puheenvuoroja Nid., n. 250 s., ISBN: 978-952-01-0826-7 Ilm. marraskuussa\nSuomalaisen radiotuotannon moderni klassikko Kolmannen maailman puheenvuoroja on esitetty Yleisradion valtakunnallisilla radiokanavilla vuosina 1987– 2012. Pystykorvakirjat juhlistaa ohjelmasarjan 25-vuotistaivalta julkaisemalla parhaita paloja vuosien varrelta. Kolmannen maailman puheenvuoroja -ohjelmasarjassa on esitelty ja arvioitu Aasian, Afrikan ja Latinalaisen Amerikan ajattelijoiden näkemyksiä, joita ei ole suomen kielellä muutoin ollut saatavilla. Puheenvuorot ovat kirjoihin, artikkeleihin tai haastatteluihin perustuvia esseetyyppisiä puheenvuoroja, joissa käsitellään kehitysmaiden ja koko maailman ti-\naiheita. Yhdentoista kirjoittajan kunkin omasta näkökulmastaan asiantuntevasti laatimat artikkelit antavat ajattelemisen aihetta sekä maahantulon jyrkille vastustajille että romanien ihmisoikeuksista huolestuneille. Osa artikkeleista käsittelee romanien oloja lähtömaissa, kuten Romaniassa, Bulgariassa ja entisen Jugoslavian alueella. Kirjan kirjoittajat ovat tutkijoita, toimittajia ja ihmisoikeusaktivisteja. Kirjoittajat lahjoittavat kirjoituspalkkionsa monikulttuuristen naisjärjestöjen katto-organisaatiolle, Monika-naiset liitto ry:lle.\nlannetta kolmannen maailman maiden merkittävimpien ajattelijoiden, tutkijoiden, toimittajien, kirjailijoiden ja poliittisten vaikuttajien näkökulmasta katsottuna. Puheenvuoroissa on vuosien varrella käsitelty kolmannen maailman maiden politiikkaa, taloutta, luonnonvaroja, sodan ja rauhan kysymyksiä, suurvaltapolitiikkaa, velkaongelmaa, ruokakysymystä, demo kratisoitumista, siirtolaisuutta, kehitysyhteistyötä sekä uskontoja, tiedettä ja kulttuuria. Viime vuosien pää teemoja ovat olleet globalisaation vaikutukset kehitysmaissa sekä arabimaiden viimeaikaiset yhteiskunnalliset muutokset. Ohjelmasarjan toimittajina (ja kirjan tekstien kirjoittajina) on ollut joukko maamme johtavia ulkomaantoimittajia ja kehitysmaajournalisteja, muiden muassa Johan von Bonsdorff, Antti Halinen, Juha Kulmanen, Jussi Raumolin, Peik Johansson, Tapio Tamminen, Liisa Liimatainen, Auli Leskinen ja Kristiina Koivunen. Kahdenkymmenenviiden vuoden aikana on kuultu yli 800 Kolmannen maailman puheenvuoroa. Kyseessä on suomalaisen radiotuotannon moderni klassikko.\nHanki oma elämä – Neljännesvuosisata Mosambikissa Nid, n. 300 s., ISBN: 978-952-01-0758-1 Ilm. maaliskuussa\n”Älä mittaa vuoren korkeutta ennen kuin olet sen huipulla ja näet, miten matala se on.” Neljännesvuosisata Mosambikissa on aikamatka Ritva Parviaisen yli neljännesvuosisadan kestäneeseen elämään Mosambikissa. Ritva Parviainen on pisimpään Mosambikissa asunut suomalainen. Hän muutti maahan vuonna 1985 ja työskenteli fysioterapeuttina. Parviaiselle kertyi omakohtaista kokemusta myös brutaalista sodasta, jota\nmaassa käytiin kuusitoista vuotta. Hän kertoo sodasta ja rauhasta, omasta arjestaan ja rankoistakin kokemuksistaan kiinnostavasti ja käytännönläheisesti. Teos on subjektiivinen muistelma, joka sisältää paljon asiatietoa Mosambikista lukijoille, joille maa on vieras.\nBudapestin metro – kaupunki ja vallankumous pinnan alla Nid., n. 180 s., ISBN 978-952-01-0692-8 Ilm. maaliskuussa\nEssee- ja kuvakirja Budapestin metrosta Toisenlainen matkaopas vie lukijan Budapestin maanalaiseen elämään ja sen vallankumoukselliseen kulttuuriin. Kirja hahmottaa tietä ulos pääoman vieraannuttamasta maailmasta ja etsii uutta, ihmisten yhteistoiminnalle perustuvaa elämänmuotoa.\nMetromatkan aikana kohdataan joukko budapestilaisia hahmoja: tavallisia kaupunkilaisia, työttömiä shakinpelaajia, alikulkukäytävien asunnottomia ja gettojen romaneja. Kirjassa esiintyy myös joukko toisinajattelijoita, yhteiskuntakriittisiä tutkijoita, reggaemuusikoita ja muita radikaaleja järjestelmän ulkopuolelle pyrkiviä ihmisiä. Pääosissa on sininen ev-3 metrovaunu ja sen sisällä matkaavat budapestilaiset ihmiset. Sivuosissa ovat avantgardetaiteilija Lajos Kassák, runoilija Attila József, vallankumouksellinen Ilona Duczynska, filosofi György Lukács, Syrius-progerockyhtye, elokuvaohjaaja Béla Tarr ja valokuvaaja André Kertész.\n”Olisimmepa vain paremmin sidottuja toisiimme” – Lajos Kassák\nMAAILMA KYLÄSSÄ 1962 Helsingin nuorisofestivaali Nid, n. 250 s., ISBN: 978-952-01-0757-4 Ilm. maaliskuussa\nHelsinki kulttuurisen kylmän sodan näyttämönä Kun nuorisofestivaali järjestettiin Helsingissä kesällä 1962, elettiin kylmän sodan huippukautta. Nikita Hruštšovin johtama Neuvostoliitto uhitteli loppukesällä 1961 jälleen Berliinissä. Muurin rakentaminen kiristi kansainvälisen politiikan ilmapiiriä aina siihen pelottavaan pattitilanteeseen, jossa panssarivaunut tähtäilivät toisiaan miehitysvyöhykkeiden rajalla. Vuotta myöhemmin Kuuban ohjuskriisissä ihmiskunta päätyi ydinsodan partaalle. Helsingin nuorisofestivaali, jonka kylmän sodan läntiset strategit tulkitsivat kommunismin levittäytymiseksi rautaesiripun länsipuolelle, ajoittui kriisivaiheiden väliseen suvantoon. Helsingistä tuli hetkeksi kulttuurisen kylmän sodan näyttämö, jolla supervaltojen edustajat kamppailivat otteesta tulevaisuuden rakentajien sieluihin. Festivaali tuli ja meni: kylmä sota oli käynyt kylässä, Helsingissä.\nSolidaarisuuskalenteri 2013 Nid., 230 s., ISBN: 978-952-01-0834-2 Ilm. lokakuussa\nKlassikkokalenteri kaikille maailmanparantajille ja heidän kavereilleen Vuodesta 1998 asti ilmestynyt Solidaarisuuskalenteri kuuluu jokaisen maailmanparantajan vakiovarusteisiin. Aktiivisen ja valveutuneen kansalaisen kalenteri pureutuu jälleen johonkin tärkeään teemaan huumorilla höystetyllä otteellaan. Kalenterin painosmäärä on kasvanut vuosi vuodelta ja ulkoasun uudistus vauhditti myyntiä entisestään. Rosa Liksomin suunnittelemien kansien välistä löytyvät merkinnät tärkeistä ja vähemmän tärkeistä päivämääristä ja tapahtumista, teemaan liittyvät monipuoliset järjestöesittelyt sekä kattava yhdistysten yhteystietolista.\nKaija Juurikkala Varjojen taika 132 s., tammikuu ISBN: 978-952-01-0711-6\nMötley Crüe The Dirt – Törkytehdas Toim. Neil Strauss Alkuteos: The Dirt Suomentaja: Sami Kärkkäinen 480 s., tammikuu ISBN: 978-952-01-0734-5\nKjell Ola Dahl Ystävyyden muisto Alkuteos: Kvinnen i plast Suomentaja: Outi Menna 320 s., helmikuu ISBN: 978-952-01-0738-3\nNikki Sixx & Ian Gittins Heroiinipäiväkirja Alkuteos: Heroin Diary Suomentaja: Yasir Gaily 431 s., helmikuu ISBN: 978-952-01-0715-4\nMark Kurlansky Suola – Eräs maailmanhistoria Alkuteos: Salt: A World History Suomentaja: Kirsi Komonen 500 s., maaliskuu ISBN: 978-952-01-0742-0\nJoan Didion Maagisen ajattelun aika Alkuteos: The Year of Magical Thinking Suomentaja: Marja Haapio 221 s., huhtikuu ISBN: 978-952-01-0741-3\nMick Wall W.A.R. – W. Axl Rose Alkuteos: W.A.R. Suomentaja: Jorma-Veikko Sappinen 365 s., huhtikuu ISBN: 978-952-01-0714-7\nJames Ellroy Suicide Hill Alkuteos: Suicide Hill Suomentaja: Juha Ahokas 350 s., toukokuu ISBN: 978-952-01-0739-0\nSlash & Antony Bozza Slash Alkuteos: Slash Suomentaja: Kim Männistö 483 s., toukokuu ISBN: 978-952-01-0713-0\nJouni Hynynen Karjalainen ruletti 254 s., kesäkuu ISBN: 978-952-01-0806-9\nJens Lapidus Luksuselämää Alkuteos: Livet deluxe Suomentaja: Jaana Nikula 640 s., kesäkuu ISBN: 978-952-01-0761-1\nLucy O’Brien Madonna – elämäkerta Alkuteos: Madonna Like an Icon Suomentaja: Tanja Falk 450 s., kesäkuu ISBN: 978-952-01-0846-5\n100% LIKE-POKKARIT 63\nAlastair Reynolds Aurinkojen huone Alkuteos: House of Suns Suomentaja: Hannu Tervaharju 572 s., heinäkuu ISBN: 978-952-01-0822-9\nKauko Röyhkä Miss Farkku-Suomi 303 s., heinäkuu ISBN: 978-952-01-0821-2\nAldous Huxley Tajunnan ovet & Taivas ja helvetti Suomentaja: Ville-Juhani Sutinen 173 s., elokuu ISBN: 978-952-01-0813-7\nEdward Bunker Kovan onnen poika Alkuteos: Little Boy Blue Suomentaja: Juha Ahokas 300 s., syyskuu ISBN: 978-952-01-0815-1\nRiikka Ala-Harja Tom Tom Tom 230 s., lokakuu ISBN: 978-952-01-0829-8\nDon Winslow Raakalaiset Alkuteos: Savages Suomentaja: Ilkka Salmenpohja 328 s., lokakuu ISBN: 978-952-01-0816-8\nJan Guillou Tyttäresi tähden Alkuteos: Men inte om det gäller din dotter Suomentaja: Leena Peltomaa 300 s., marraskuu ISBN: 978-952-01-0817-5\nSangharakshita (toim.) Dhammapada Alkuteos: Dhammapada Suomentaja: Sarvamitra 128 s., marraskuu ISBN: 978-952-01-0830-4\nChapman; Cleese Monty Pythonin maailma Alkuteos: The Pythons Autobiography by the Pythons Suomentaja: Tapani Kärkkäinen 650 s., joulukuu ISBN: 978-952-01-0818-2\nKarl Ove Knausgård Taisteluni I Alkuteos: Min kamp I Suomentaja: Katriina Huttunen 500 s., syyskuu ISBN: 978-952-01-0814-4\nLeah Chishugi Pitkä matka paratiisiin Alkuteos: A Long Way from Paradise Suomentaja: Anu Nyyssönen 300 s., joulukuu ISBN: 978-952-01-0812-0\nPönötätkö mieluummin ePUBissa kuin selailet manuaalista kirjaa? Ratkaisu löytyy Liken särmästä sähkökirjasta.\nLiken kirjakatalogi 2012